text:
E artista di 28 aña, nasé na Kòrsòw pero desendiente di Rincon, a imigrá na Boneiru 2 aña pasá. Via e programa di TOP Trainee el a kuminsá su karera na Kámara di Komèrsio.
‘For di grupo 8 na skol básiko, mi a kuminsá pinta. Na Hulanda mi a tuma tempu pa profundisá mi mes den e arte aki. Mi a siña mi mes diferente téknika.’ E akademia di arte na Hulanda a rechasá e aplikashon di Monte. ‘Nan no tabata impreshoná ku mi portofolio. Na promé instante esaki a hasí mi hopi insigur. Pero mi a sigui riba forsa propio i awe atá mi aki. Arte ta hasí mi liber. Eksperensia personal kombiná ku loke mi ta sinti, ta mi inspirashon’, segun Monte.
Mayoría di su kuadronan ta trese rekuerdo di un temporada den su bida.
‘ E tapeit hel’ ta kòrdá mi riba kultura, e palu di Kibrahacha i hunga ku téknika nobo. Pa mi parti esaki ta mi kurá. E ‘muhé drumí’ ta representá un periodo den mi bida: mi tabata sintí mi mi so i insigur. Na un momento asina mi tin e tendensia di drumi den forma di un feto.
Pòrtrèt proprio
Esaki si a tuma hopi tempu. Mi kanvas a kibra, pero i no ker a perde e arte aki. Na momentu ku mi a disidí di usa kòrant komo solushon, mi a tuma nota di diferente palabra manera durare, naturalesa, opinion, brasa i lambe ‘back in business’. Simbólikamente mi tabata ‘drechando’ mi mes. Riba e kuadro aki mi ta sunú, pero no eksponé. Ta meskos ku mi hasi mi mes vulnerabel. E koló blanku den e kabes ta representá pas mental. E koló kla den area di kurason ta e amor ku mi tin pa arte.
Mi meta ta pa di inspirá un i tur pa ekspresá nan kreatividat.
E ta invitá tur hende pa pasa mira su obranan i tambe mir’é trahando riba esakinan. Su studio ta habrí di 1 pa 7 di ougùstùs na Kaya Julio Abraham 10.


c: text/html

text:
Kòrsou ta konta riba un generashon talentoso di yudoka. Esaki a keda demonstrá durante e kampionato habrí hubenil ku Federashon di Yudo Kòrsou (FYK) a organisá den Sentro Rekreativo Suffisant.
Un kantidat grandi di yudoka hubenil dje diferente klupnan a kompetí den vários kategoria di edat i peso. Na e kampionato habrí a partisipá yudokanan di Sentro Rekreativo Suffisant, Janwé Judo Club i MMA Caribbean.
Promé ku e kompetensia dirigente internashonal di arbitrahe Efigenio Braafhart a spliká e reglanan prinsipal ku a kambia den yudo internashonal i ku ta konta pa Kòrsou tambe.
Durante un pousa entre e peleanan FYK a honrá maestronan Jan Clara i Franklin Mac Loud, ku a kontribuí na desaroyo di deporte di yudo di Kòrsou pa hopi aña. Nan a hasi esaki vários funshon, entre otro komo arbitro. Riba petishon di Braafhart tur dos a ser nombrá komo arbitro honorario pa e Federashon Internashonal di Yudo (IJF).
E resultadonan final den kategoria di edat te ku 6 aña ta lo sigiuente den klas mucha muhé peso 27 kilogram: kampion Jasmijn Boksma i supkampion Jovanna de Freitas; peso 31 kilogram: 1. Marshanwara Ataf, 2. Abishai Schotborg i 3. Amara Konket.
Grupo di edat te ku 6 aña mucha hòmber peso 19 kilogram: 1. Quincenn Gabriel, 2. Deshawn Benita; peso 23 kilogram: 1. Abraam Daudier, 2. Deannon Rumnit, 3. Richard Rei i Stijn Boksma; peso 27 kilogram: 1. Ken-Jay Phelipa, 2. Daniel Thoma i 3. Thomas Breeman; peso +31 kilogram: 1. Zadeon Zijlstra, 2. Elijah Bernadina i 3. Dephren Lourence.
Den grupo di edat 7 i 8 aña mucha hòmber peso 23 kilogram: 1. Ruviangelo Wilson, 2. Malik Sweet i 3. Dwayne Benita; peso 27 kilogram: 1. Tymar Angel, 2. Jaquill Sille i 3. Tahir Rosina; peso 31 kilogram: 1. Cayne Isebia, 2. Tyrese Petrona i 3. Lionel Kienhuis.
Den grupo di edat 9 i 10 aña mucha hòmber peso 26 kilogram: 1. Dylan Benita, 2. Pascualino Loconsolo i 3. Tariq Sweet; peso 30 kilogram: 1. Avwarick Attaf, 2. Frank Daudier, 3. Tariq Ruggenaath i Ray-Dion Martina-Da Silva; peso 38 kilogram: 1. Kimo Piepenbrink; peso 42 kilogram: 1. Oliver Hijlkema; peso +42 kilogram Noah Bremmers.
Den grupo di edat 9 i 10 aña mucha muhé peso 30 kilogram: 1. Juriensca Leuteria, 2. Luciana D’Abreu De Paulo, 3. Lufenety Michel i Hannadi Chahal; peso +42 kilogram: 1. Narkeasha Schotborg i 2. Angelina Bonito.
Den grupo di edat 11 i 12 aña mucha hòmber peso 47 kilogram: 1. Joel Hansen, 2. Jayden Ilario i 3. Kylem Jimenez; peso +52 kilogram: 1. Sharvin Pieter, 2. Samir Chahal i 3. Dylan Ilario. Den grupo di edat 11 i 12 aña den peso +52 kilogram: 1. Kyra v/d Made.
Den grupo di edat 13 aña bai ariba peso 53 kilogram: 1. Amaly Wederfoort i 2. Sanoa Piepenbrink. Den mesun grupo di edat aki e mucha hòmber den Open Mix kampion Jurvenier Rijnschot i den Open maskulino: 1. Quyon Zijstra, 2. Noah Bremmer, 3. Kimo Piepenbrink i 4. Oliver Hijkema.
Den e kategoria máksimo, esta Senioren Open, a bira kampion Reginald de Windt, 2. Jermar Rodrigues i 3. Clinton Davelaar.

robotstxt: allowed

filter: keep


text:
Fundacion Respeta Mi hunto den colaboracion ta duna informacion di abuso di mucha ta un tema delica pa comunidad di Aruba pero e anochi ta enfoca mas cu abuso di mucha homber cu ta un situacion preocupante. Lamentablemente dia pa dia muchanan ta wordo abusa sexualmente. Nan ta bisa cu ‘mare niun mucha mester a pasa den si un situacion di abuso’ sea cu e mucha ta testigo di violencia domestico, negligencia, abuso emocional y abuso sexual. Nan ta bisa cu tur mucha mester ta proteha di tur sorto di abuso. El a bolbe ripiti cu e charla lo ta...
Ultimo Noticia
Ta keda trece conscientisacion riba asuntonan di droga
Departamento di fundacion FMAA (fundacion maneho di adiccion Aruba). Emmeline Webb cu ta trahador social a splica nan trabou como...
Prevencion di abuso ta responsabilidad di tur
Si un persona kier purba di abusa sexualmente di un persona ta importante pa bisa no. Corda core y busca...
Proteccion di nos hubentud
Pa e combinacion di diferente factor ta causa problema entre hoben. Den e parti social Pemberton ta splica cu hoben...
Calidad den duna servicio
Director Evelyn Yarzagaray a duna splicacion di aña 2019 unda e ta bisa cu tabata uno sumamente satisfecho. Nan a...
Abuso ta keda bin den famia
Monique Giel Labad, verpleegkunde tiener consulent di Wit Gele Kruis a duna splicacion den situacion di hoben ta crece den...
Mester ta disciplina cu diabetes
Prakrijk Ondersteuner Huisarts (POH) ta duna informacion tocante diabetes tipo 2 den comunidad, edad ta bahando cada biaha mas den...
Factornan di comete un crimen
Pemberton -Leonard cu hende ta bisa cu tur cos ta cuminsa na educacion di cas. Pero algun tin bon educacion...
Negligencia di muchanan
Director Evelyn Ras-Yarzagaray di Famia Planea a papia di negligencia di mucha ta keda un problema constante pa Aruba. Ta...
Prome señalnan di persona cu dementia
Prome señal di un persona cu tin dementia ta lubida y no corda kico a pasa un rato pasa. Mayoria...


text:
Tambú
Nos partisipante Calviany Eleonora ta konta nos: “Mi a kumpra e tambú aki for di Òmpi Tio den felis memoria, un di e músikonan mas konosí na Kòrsou. E tabata duna lès di tambú (músika) na Kurá di Arte. Esaki ta e tambú ku Òmpi Tio tabata usa pa rito. E tabata bisa ku tin algu ku e tambú aki. Promé e tabata kompletamente blanku. Mi a pòlish e, limpi’é anto pint’é kòrá. E koló kòrá ta atraé energia festivo i alegre. Esaki ta e promé tambú ku mi a yega di kumpra. Promé mi tabata train ku hèmber ku bo ta usa tur dia.”
E palabra tambú ta referí na e instrumènt i e género di músika. Den siglonan 17 i 18 músika di tambú a originá na Kòrsou for di vários estilo musikal, baile i ritmo di Wèst-Afrika. Mayoria di e ekspreshonnan kultural aki a bin di Congo anto a yega Kòrsou ku e katibunan. Segun tempu a pasa, e meskla di influensia afrikano a kambia i adaptá na sirkumstansianan lokal. Sierto elementonan afrikano manera ripitishon, uso di varios ritmo i improvisashon a keda fasil pa rekonosé.
Pa hopi tempu a oprimí músika di tambú, asta e tabata prohibí den siglo 20. E menospresio di tambú tabata basá riba e idea rasista ku ekspreshonnan kultural afrikano tabata indesente i inferior na esnan di orígen europeo. Te ku aña 2012, enkuentronan di tambú tabata tin reglanan estrikto ku no tabata apliká pa otro géneronan musikal.


text:
CRITERIONAN DI PETICION PA COFINANCIAMENTO
Subsidio UNOCA | Criteria peticion cofinanciamento:
E meta mas importante di UNOCA ta pa stimula tereno cultural pa medio di subsidio den forma di cofinanciamento. UNOCA ta duna subsidio (cofinanciamento) primordialmente na sector particular y sector no gubernamental na Aruba. UNOCA Ta guia tur peticionario durante di proceso di peticion como organisacion ta sostene tambe e peticionario continuamente cu e pasonan necesario pa e proceso di subsidio. Proactividad den sentido di e concepto ‘empresario cultural’ ta un aspecto esencial den stimula e tereno cultural. Actornan den tereno cultural lo wordo stimula y motiva pa explora formanan innovativo pa genera fondo pa asina por keda produci arte. Esaki por tuma luga pa medio di un maneho financiero sano y colaboracion strategico cu sector priva. UNOCA ta traha cu Pais Aruba pa engrandece arte y cultura na Aruba.
UNOCA su metanan strategico ta:
- Democratisacion di Cultura: engrandece participacion y accesibilidad.
- Hiba un maneho cultural duradero cu ta consisti di entre otro formacion, educacion y elevacion di e nivel e producto cultural.
- Stimula desaroyo di arte y cultura: percura pa desaroyo di e diferente terenonan cu e maneho di UNOCA ta abarca. (tangibel y intangibel).
UNOCA ta habri pa tur peticion cu ta cay bou di e siguiente sectornan (basa riba ‘UNESCO 2009: Framework for Cultural Statistics’):
- Arte di tarima, teatro
- Herencia cultural
- Literatura, idioma
- Expresion audiovisual (film, video, new media, documentario etc.)
- Arte visual (pintura, ceramica etc.)
- Documentacion
- Folklore
- Musica
- Diseño (moda, grafico, etc.)
Den e proceso di aprobacion e directiva di UNOCA ta wordo guia door di:
- criterionan general;
- criterionan specifico;
- criterionan pa e suma di cofinanciamento.
(i) Criterionan general:
Peticion por wordo haci door di:
- Personanan huridico cu ta traha y ta activo den e sectornan di enfoke di UNOCA, segun e organisacion su statutonan;
- Organisacionnan no-gubernamental;
- Persona priva, di 18 aña bay ariba, naci y biba na Aruba of cu por demonstra cu ta bibando na Aruba pa mas cu tres aña consecutivo. E persona mester por demostra cu e ta traha den e sector di trabou di UNOCA.
- Peticion cu NO ta ta bin na remarca pa cofinanciamento:
- Gobierno of organisacionnan gubernamental.
- Instancianan cu ta recauda fondo pa un tercer partido of pa proyectonan di un tercer partido (por ehempel un oficina di recaudacion di fondo);
- Directiva, director(a) y personal di UNOCA.
(ii) Criterionan specifico: (no tur criterio ta aplicabel pa cierto proyecto)
- Proyectonan concreto cu ta cay bou di e cobertura di e tres metanan strategico;
- Proyectonan concreto di cual por demostra e balor agrega, urgencia of necesidad;
- Proyectonan concreto y actividadnan cu UNOCA ta husga como di calidad halto y cu contenido di balor pa comunidad;
- Proyectonan cu ta dirigi na un publico amplio (participacion);
- Proyectonan cu tin un efecto duradero pa comunidad;
- Proyectonan multi-disciplinario;
- Proyectonan cu metanan aplicabel y cu ta dirigi pa maneho di recursonan financiero y nofinanciero y recurso humano;
- Proyectonan cu metanan alcansabel y cu por midi;
- Proyectonan cu structura y maneho financiero sano y demonstrabel;
- Proyectonan cu un caracter educativo (traspaso di conocemento);
- Proyectonan cu ta fortifica identidad cultural;
- Proyectonan cu ta promove Papiamento como idioma;
- Proyectonan cu ta persigui desaroyo di talento demonstrabel;
- Proyectonan di relevancia pa comunidad.
Proyectonan cu NO ta cualifica pa cofinanciamento:
- Proyectonan di organisacionnan cu ta wordo subsidia structuralmente door di gobierno, cu excepcion di proyectonan cu un balor agrega excepcional pa desaroyo di arte y cultura;
- Acumulacion di recurso of placa di premio pa entrega un premio na un tercer partido;
- Proyectonan cu ta ser organisa anualmente y cu a wordo cofinancia tres biaha pa UNOCA (retroactivamente), cu excepcion den caso cu ta pidi financiamento pa un parti excepcional di e proyecto;
- Proyectonan cu ta den ehecutacion of cu a keda ehecuta caba na momento cu a entrega of a cuminsa procesa e peticion;
- Proyectonan cu caracter politico of di cual nan meta ta pa propaganda conviccion religioso;
- Proyectonan cu ta den cuadro di enseñansa (studie, bijscholing en nascholing) na Aruba of den exterior, di cual no por demostra di tin balor agrega na e desaroyo di arte y cultura di Aruba;
- Presentacion di un artista Arubiano den exterior, di cual no por demostra di tin balor agrega na e desaroyo di arte y cultura di Aruba;
- Gastonan operacional (por ehempel telefon, ink pa computer, papel, gastonan di gasolin, etc);
- Gastonan di cuminda y bebida cu excepcion di e prome exposicion of presentacion di un proyecto cofinancia door di UNOCA;
- Material duradero (camera pa video of pa fotografia, laptop, computer, Ipad, printer, ekipo di zonido etc.);
- Salario, honorarium of cualkier otro tipo di entrada di/pa e peticionario (artista);
- Gastonan presupuesta como “imprevisto”.
(iii) Criterionan pa e suma di cofinanciamento:
Aprobacion di suma di subsidio pa personanan priva:
- Personanan priva por bin na remarca pa cofinanciamento bou di e siguiente condicionan:
- Mester tin 18 aña bay ariba,
- Mester ta naci y biba na Aruba, of mester por comproba di ta bibando na Aruba pa mas cu tres aña consecutivo (por medio di un papel di AWG. 5,- di Censo)
- E persona en cuestion por bin na remarca un maximo di dos (2) biaha pa aña;
- E persona en cuestion ta bay di acuerdo cu un contribucion propio di 10% di e presupuesto financiero di e proyecto na e momento cu ta entrega e peticion pa cofinanciemento. UNOCA ta cofinancia maximo 90% di e presupuesto di e peticion. Den caso cu e peticionario haya un aprobacion pa cofinanciamento, e peticionario mester entrega prueba di e contribucion propio pa por ricibi e suma cofinancia pa UNOCA.
Aprobacion di suma di subsidio pa personanan huridicio y organisacionan no-gubernamental:
- Personanan huridico cu of sin fin di lucro por entrega peticion pa cofinanciamento bou di e siguiente condicionan:
- E peticion mester ta pa un suma ariba di AWG. 5.000,- pa e proyecto;
- E personanan huridico cu of sin fin di lucro por entrega peticion pa cofinanciamento maximo dos (2) biaha pa aña;
- E personanan huridico cu of sin fin di lucro ta bay di acuerdo cu un contribucion propio di 30% di e presupuesto financiero di e proyecto na e momento cu ta entrega e peticion pa cofinanciamento. UNOCA ta cofinancia maximo 70% di e presupuesto di e peticion. Despues cu e peticionario haya un aprobacion pa cofinanciamento, e peticionario mester entrega prueba di e contribucion propio pa por ricibi e suma cofinancia pa UNOCA.
Aprobacion di suma di subsidio pa proyectonan grandi:
- Cada 2 aña organisacionnan nogubernamental por bin na remarca pa entrega un peticion basa riba e temanan scogi door di UNOCA;
- E temanan ta alinia cu e prioridadnan y metanan di e maneho cultural di UNOCA y Pais Aruba;
- Personanan huridico cu of sin fin di lucro por entrega un peticion pa un suma maximo di cu lo wordo anuncia adelanta door di UNOCA pa cada proyecto;
- Personanan huridico cu of sin fin di lucro por entrega un peticion maximo un (1) biaha pa aña;
- Personanan huridico sin fin di lucro (fundacion of asociacion) cu ta desea di entrega un peticion mester demostra un presupuesto cu contribucion propio di 25%. UNOCA ta cofinancia maximo 75% di e presupuesto di e peticion (UNOCA lo anuncia adelanta e suma maximo di cu lo ta ta igual na e 75%) Despues cu e peticionario haya un aprobacion pa cofinanciamento, e peticionario mester entrega prueba di e contribucion propio pa por ricibi e suma cofinancia pa UNOCA;
- Den e lunanan di juni y november di aña 2018 lo anuncia e dos temanan di proyecto;
- Representantenan di e personanan huridico cu of sin fin di lucro mester entrega e peticion por escrito segun e procedura di proyectonan grandi y cu un ‘pitch’; un presentacion na representantenan di UNOCA y/of un hunta di hurado;
- E proyectonan grandi (di dos (2) biaha pa aña) ta ser presenta den un competencia pa gana UNOCA su premio di arte y cultura. Un premio ganador y un segundo premio lo keda otorga.
Nota general:
E directiva di UNOCA ta reserva e derecho pa trata proyectonan na su discrecion na tur momento cual ta inclui cu e directiva di UNOCA por hasi un excepcion si den su parecer resulta cu esaki ta necesario den bienestar di e desaroyo di arte y cultura ariba nos isla.


text:
Ademir Paesch, 9 aña, a celebra su Prome Santa Comunion cu su mama Mirella y tata Dolfy, ruman muhe Leandra, tianan, omonan y welanan na Amazonia, unda el a ricibi su invitadonan cu un sonrisa, dunando nan un man firme, pa un fiesta cu a sigui despues di su Prome Santo Sacrificio di Misa na Misa Santa Anna. Dayne Fernandes-Pedra, 8 aña, a celebra su Prome Santa Comunion cu mama Lorena Maldonado y tata Jose Fernandes Pedra, rondona pa henter su famia extendi, cu un fiesta di cena despues di su Prome Santo Sacrificio di Misa na Misa Santa Anna. Esaki ta e temporada di Santa Comunion riba e isla y Amazonia ta e luga preferi di fiesta pa celebracionnan di famia cu pa hobennan ta marca e cuminsamento di nan bida religioso.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Un di e topiconan mas interesante den ramo di tecnologia y comercio ta esun di Bitcoin, of miho bisa, criptomoneda (cryptocurrency). Pero kico ta criptomoneda, kico ta e tecnologia su tras, con ta traha cune, y kico ta su futuro?
Criptomoneda ta un forma di placa digital. E ta existi completamente den rednan di internet. Tin hopi criptomoneda den circulacion di cual esun di mas popular ta Bitcoin. Criptomoneda ta posibel danki na e tecnologia di 'blockchain'. Prome cu papia di criptomoneda, ta importante pa compronde e tecnologia su tras.
Kico ta blockchain?
Blockchain por wordo visualisa manera un cadena di bloki, den cual cada bloki ta carga e informacion specifico di transaccionnan recien haci. Cada transaccion ta crea un bloki den cual ta keda graba: por ehempel, e ora di e transaccion (timestamp), e balor di e transaccion y un codigo (hash) cu ta identifica e bloki anterior.
Blockchain ta tecnologia cu ta haci transaccionnan di criptomoneda posibel na un manera sigur. E informacion riba un bloki ta permanente y no por wordo manipula sin mas. Esey ta pone cu un transaccion di por ehempel 10 bitcoin entre 2 persona, no por wordo cambia pa algo otro. Es mas, e transaccion por pasa 1 biaha so pasobra blockchain ta preveni pagonan dobbel. E cadena di bloki, manera un buki di administracion, ta sigui crece continuamente mientras cu mas y mas transaccionnan haci ta wordo procesa y añadi riba bloki den e cadena.
Criptomoneda ta un forma di placa digital. E ta existi completamente den rednan di internet. Tin hopi criptomoneda den circulacion di cual esun di mas popular ta Bitcoin. Criptomoneda ta posibel danki na e tecnologia di 'blockchain'. Prome cu papia di criptomoneda, ta importante pa compronde e tecnologia su tras.
Kico ta blockchain?
Blockchain por wordo visualisa manera un cadena di bloki, den cual cada bloki ta carga e informacion specifico di transaccionnan recien haci. Cada transaccion ta crea un bloki den cual ta keda graba: por ehempel, e ora di e transaccion (timestamp), e balor di e transaccion y un codigo (hash) cu ta identifica e bloki anterior.
Blockchain ta tecnologia cu ta haci transaccionnan di criptomoneda posibel na un manera sigur. E informacion riba un bloki ta permanente y no por wordo manipula sin mas. Esey ta pone cu un transaccion di por ehempel 10 bitcoin entre 2 persona, no por wordo cambia pa algo otro. Es mas, e transaccion por pasa 1 biaha so pasobra blockchain ta preveni pagonan dobbel. E cadena di bloki, manera un buki di administracion, ta sigui crece continuamente mientras cu mas y mas transaccionnan haci ta wordo procesa y añadi riba bloki den e cadena.
Kico ta criptomoneda?
Awendia cualkier persona por lansa un criptomoneda relativamente facil. Hasta tin website manera Cryptolife y Walletbuilders caminda cu por registra y crea un criptomoneda pa cualkier meta. E parti dificil ta pa crea un mercado di usuario suficiente grandi pa e moneda ta un exito. Banda di esaki, mester sigui mantene y desaroya e moneda pa e keda factibel den futuro.
Un criptomoneda ta 'simplemente' e resultado di programacion a base di criptografia. Den otro palabra, cada moneda ta e resultado di resolve un problema matematico complica. Pa resolve e problema, mester haci uso di e poder di por ehempel, un (super)computer cu un GPU (graphics card) avansa. E blockchain ta haci uso di varios computer riba e red pa asina resolve e problemanan criptografico y crea mas bloki den e cadena. Pa cada bloki cu un computer resolve, e ta haya un recompensa (block reward) den forma di un comision na criptomoneda. P'esey tin masha hopi hende rond mundo cu sea ta usa nan computer personal of ta inverti den un 'mining rig' pa asina 'mina' pa criptomoneda na cas. E proceso di mina pa criptomoneda por funciona cu un computer individual, pero e recompensa ta mas grandi ora cu varios computer comparti nan poder computacional y traha hunto den un 'mining pool'.
Di un banda, 'mining' ta casi mescos cu si un persona ta inverti den un printer avansa anto print su mesun placa na cas. Un gran diferencia ta cu mina pa criptomoneda ta completamente legal na mayoria parti di mundo.
Mas moneda den circulacion, mas mihor?
E balor di e criptomoneda ta depende riba entre otro, oferta limita y demanda, e cantidad di usuario, e alcanse di su red, usonan practico di e criptomoneda y e volumen di su transaccionnan. P'esey varios criptomoneda popular tin ekipo di expertonan su tras pa yuda no solamente den programacion pero tambe den marketing y asuntonan legal.
Den e caso di Bitcoin, ta trata tambe di scarsedad. Bitcoin a wordo diseña pa tin un cantidad maximo di 21 miyon Bitcoin den existencia. Una bes 21 miyon Bitcoin drenta circulacion, lo no por traha mas. Segun pronostico, e ultimo bloki di Bitcoin lo wordo mina na aña 2140. Un otro criptomoneda cu tin un cantidad maximo fiha ta Ripple (XRP); tin 'solamente' 100 biyon XRP den circulacion for di inicio di su existencia y tampoco lo produci mas.
E scarsedad, segun varios experto, ta yuda haci cu Bitcoin y criptomonedanan similar por mantene un balor halto tanten cu e demanda keda stabiel. E scarcedad, di por ehempel Bitcoin, ta artificial; tecnicamente por altera e algoritmo di e criptomoneda pa asina por trece mas Bitcoin den circulacion, pero tin tanto regla pa cu consensus cu esaki ta practicamente imposibel.
Di otro banda, scarsedad ta afecta e balor primariamente ora cu e moneda no tin competencia di un producto superior. Por ehempel, un floppydisk awendia ta scars pero esey no kiermen cu tur hende ta buscando floppydisk pa cumpra. Al contrario, e alternativa, por ehempel un USB stick, ta hopi mas superior y consecuentemente tin hopi mas demanda pe.
Bitcoin versus Altcoins
Ya cu Bitcoin tabata e prome y ta sigui ta esun di mas popular, e otro criptomonedanan cu a sigui despues ta wordo yama altcoins (alternative coins). Tin hopi, entre otro Ripple (XRP) y Ether (ETH), pero tambe XMR (Monero), ZEC (ZCash) y Litecoin (LTC).
Criptomoneda ta competi cu otro no solamente riba popularidad, pero tambe riba tecnologia. Awendia tin varios otro criptomoneda popular y reconoci pa ta basa riba tecnologia mas avansa cu Bitcoin. Varios criptomoneda manera Ripple y Ethereum ta basa riba tecnologia solido y tin sosten di varios banco y gobierno rond mundo.
Por ehempel, Bitcoin ta simplemente un moneda mientras cu Ethereum ta un tecnologia riba su mes cu ta facilita 'smart contracts' pa automaticamente procesa transaccionnan ora cu e partidonan envolvi a cumpli cu nan parti di e trato. Ethereum ta haci uso di su mesun moneda cu yama Ether, pero e promesa di su tecnologia ta hopi mas interesante y tin e potencial pa cambia nos manera di biba. No ta un sorpresa cu varios compania y banco grandi manera JP Morgan, Credit Suisse, Microsoft y Samsung ta inverti den Ethereum.
Un otro aspecto cu ta diferencia varios criptomoneda ta e velocidad di procesamento pa cada transaccion den e red. Procesamento di transaccion ta algo cu hopi biaha ta dura largo y ta rekeri hopi poder computacional. Pa Bitcoin, procesa un pago por dura mas cu un ora. Pa e moneda XRP (Ripple), esaki ta pasa dentro di 4 seconde (en todo caso na januari 2018). Mientras cu hopi ta papia di Bitcoin y su fluctuacionnan enorme den balor, banco Santander a inverti 4 miyon dollar den Ripple. Fidor, un banco Aleman, a adopta tecnologia di Ripple pa facilita nan pagonan internacional na forma instantaneo.
Un diferencia entre Ripple y por ehempel Bitcoin, cu en general kisas ta un desventaha of un punto di disgusto pa fanatico di criptomoneda, ta cu e red di Ripple ta centralisa (embes di decentralisa). Esaki kiermen cu tin un doño cu tin control total di e red. E compania Ripple defacto ta un Banco Central cu ta maneha e criptomoneda XRP. Es mas, e enfoke di Ripple ta pa bende nan software cu banco y instituto financiero. Mescos cu otro criptomoneda, ta posibel si, pa cumpra Ripple anto intercambia esaki riba mercado. Pero no ta posibel pa mina pa Ripple.
Di un banda, 'mining' ta casi mescos cu si un persona ta inverti den un printer avansa anto print su mesun placa na cas. Un gran diferencia ta cu mina pa criptomoneda ta completamente legal na mayoria parti di mundo.
Mas moneda den circulacion, mas mihor?
E balor di e criptomoneda ta depende riba entre otro, oferta limita y demanda, e cantidad di usuario, e alcanse di su red, usonan practico di e criptomoneda y e volumen di su transaccionnan. P'esey varios criptomoneda popular tin ekipo di expertonan su tras pa yuda no solamente den programacion pero tambe den marketing y asuntonan legal.
Den e caso di Bitcoin, ta trata tambe di scarsedad. Bitcoin a wordo diseña pa tin un cantidad maximo di 21 miyon Bitcoin den existencia. Una bes 21 miyon Bitcoin drenta circulacion, lo no por traha mas. Segun pronostico, e ultimo bloki di Bitcoin lo wordo mina na aña 2140. Un otro criptomoneda cu tin un cantidad maximo fiha ta Ripple (XRP); tin 'solamente' 100 biyon XRP den circulacion for di inicio di su existencia y tampoco lo produci mas.
E scarsedad, segun varios experto, ta yuda haci cu Bitcoin y criptomonedanan similar por mantene un balor halto tanten cu e demanda keda stabiel. E scarcedad, di por ehempel Bitcoin, ta artificial; tecnicamente por altera e algoritmo di e criptomoneda pa asina por trece mas Bitcoin den circulacion, pero tin tanto regla pa cu consensus cu esaki ta practicamente imposibel.
Di otro banda, scarsedad ta afecta e balor primariamente ora cu e moneda no tin competencia di un producto superior. Por ehempel, un floppydisk awendia ta scars pero esey no kiermen cu tur hende ta buscando floppydisk pa cumpra. Al contrario, e alternativa, por ehempel un USB stick, ta hopi mas superior y consecuentemente tin hopi mas demanda pe.
Bitcoin versus Altcoins
Ya cu Bitcoin tabata e prome y ta sigui ta esun di mas popular, e otro criptomonedanan cu a sigui despues ta wordo yama altcoins (alternative coins). Tin hopi, entre otro Ripple (XRP) y Ether (ETH), pero tambe XMR (Monero), ZEC (ZCash) y Litecoin (LTC).
Criptomoneda ta competi cu otro no solamente riba popularidad, pero tambe riba tecnologia. Awendia tin varios otro criptomoneda popular y reconoci pa ta basa riba tecnologia mas avansa cu Bitcoin. Varios criptomoneda manera Ripple y Ethereum ta basa riba tecnologia solido y tin sosten di varios banco y gobierno rond mundo.
Por ehempel, Bitcoin ta simplemente un moneda mientras cu Ethereum ta un tecnologia riba su mes cu ta facilita 'smart contracts' pa automaticamente procesa transaccionnan ora cu e partidonan envolvi a cumpli cu nan parti di e trato. Ethereum ta haci uso di su mesun moneda cu yama Ether, pero e promesa di su tecnologia ta hopi mas interesante y tin e potencial pa cambia nos manera di biba. No ta un sorpresa cu varios compania y banco grandi manera JP Morgan, Credit Suisse, Microsoft y Samsung ta inverti den Ethereum.
Un otro aspecto cu ta diferencia varios criptomoneda ta e velocidad di procesamento pa cada transaccion den e red. Procesamento di transaccion ta algo cu hopi biaha ta dura largo y ta rekeri hopi poder computacional. Pa Bitcoin, procesa un pago por dura mas cu un ora. Pa e moneda XRP (Ripple), esaki ta pasa dentro di 4 seconde (en todo caso na januari 2018). Mientras cu hopi ta papia di Bitcoin y su fluctuacionnan enorme den balor, banco Santander a inverti 4 miyon dollar den Ripple. Fidor, un banco Aleman, a adopta tecnologia di Ripple pa facilita nan pagonan internacional na forma instantaneo.
Un diferencia entre Ripple y por ehempel Bitcoin, cu en general kisas ta un desventaha of un punto di disgusto pa fanatico di criptomoneda, ta cu e red di Ripple ta centralisa (embes di decentralisa). Esaki kiermen cu tin un doño cu tin control total di e red. E compania Ripple defacto ta un Banco Central cu ta maneha e criptomoneda XRP. Es mas, e enfoke di Ripple ta pa bende nan software cu banco y instituto financiero. Mescos cu otro criptomoneda, ta posibel si, pa cumpra Ripple anto intercambia esaki riba mercado. Pero no ta posibel pa mina pa Ripple.
E ta un pyramid scheme of no?
Di un banda, e potencial di blockchain pa cambia nos manera di biba ta asina grandi cu e no ta comparabel cu e concepto di un pyramid scheme. Pero na mes momento, ta berdad cu e persona of organisacion cu crea un criptomoneda, ta produci un suma inicial y por keda cu hopi di esaki pa su of nan mes. E balor di e moneda na inicio ta nada. Pero mientras mas hende haya interes, cuminsa usa e criptomoneda y e volumen di transaccionnan cuminsa subi, e balor tambe ta subi anto e persona cu tabata tin un gran cantidad di e criptomoneda warda for di prome instante, lo wak e balor di su moneda subi.
Di un banda, e potencial di blockchain pa cambia nos manera di biba ta asina grandi cu e no ta comparabel cu e concepto di un pyramid scheme. Pero na mes momento, ta berdad cu e persona of organisacion cu crea un criptomoneda, ta produci un suma inicial y por keda cu hopi di esaki pa su of nan mes. E balor di e moneda na inicio ta nada. Pero mientras mas hende haya interes, cuminsa usa e criptomoneda y e volumen di transaccionnan cuminsa subi, e balor tambe ta subi anto e persona cu tabata tin un gran cantidad di e criptomoneda warda for di prome instante, lo wak e balor di su moneda subi.
Por ehempel, Satoshi Nakamoto, inventor di bitcoin, segun analisis tin 980.000 miyon Bitcoin (BTC). A consecuencia di speculacion riba mercado, e balor di bitcoin a subi y pasa 10.000 dollar, cual ta pone cu e persona of grupo cu ta yama su mes Satoshi Nakamoto na momento aki (januari 2018) ta multibiyonario y un di e (grupo di) personanan mas rico na mundo. E identidad di Satoshi Nakamoto nunca a wordo verifica cu certeza y hasta tin speculacion cu kisas el a fayece na 2014.
En todo caso, hopi criptomoneda ta legitimo y no ta mustra di tin intencion di simplemente crea balor pa un paar di hende bira rico. Ta inevitabel cu esun cu a yega prome lo probecha mas cu esun cu a yega laat. Pero esey no ta e meta di blockchain.
Crowdfunding cu criptomoneda
Ta posibel pa usa criptomoneda pa genera placa pa crowdfunding. Un persona of organisacion por lansa un criptomoneda y bende cada moneda individual pa un suma di placa (inversion). Un bon ehempel di esaki ta Bananacoin. Door di cumpra Bananacoin, bo ta inverti den un plantacion di banana na Laos (Vietnam).
E balor actual di e moneda ta depende di e prijs pa exporta 1 kilo di banana pa China. Mientras mas hende ta inverti den Bananacoin, mas e doñonan por inverti den mehoracion y expansion di e plantacion. Di e forma aki, haciendo uso di blockchain (specificamente e tecnologia di Ethereum), e grupo aki por a habri y ta mantene un plantacion di banana cu ta organico y liber di pesticida.
Aki ta mira e promesa di blockchain den accion. Tur hende cu inverti den Bananacoin ta bira "shareholder" (cu derecho di ricibi ganancia) y e financiamento ta pasa sin intervencion di banco.
En todo caso, hopi criptomoneda ta legitimo y no ta mustra di tin intencion di simplemente crea balor pa un paar di hende bira rico. Ta inevitabel cu esun cu a yega prome lo probecha mas cu esun cu a yega laat. Pero esey no ta e meta di blockchain.
Crowdfunding cu criptomoneda
Ta posibel pa usa criptomoneda pa genera placa pa crowdfunding. Un persona of organisacion por lansa un criptomoneda y bende cada moneda individual pa un suma di placa (inversion). Un bon ehempel di esaki ta Bananacoin. Door di cumpra Bananacoin, bo ta inverti den un plantacion di banana na Laos (Vietnam).
E balor actual di e moneda ta depende di e prijs pa exporta 1 kilo di banana pa China. Mientras mas hende ta inverti den Bananacoin, mas e doñonan por inverti den mehoracion y expansion di e plantacion. Di e forma aki, haciendo uso di blockchain (specificamente e tecnologia di Ethereum), e grupo aki por a habri y ta mantene un plantacion di banana cu ta organico y liber di pesticida.
Aki ta mira e promesa di blockchain den accion. Tur hende cu inverti den Bananacoin ta bira "shareholder" (cu derecho di ricibi ganancia) y e financiamento ta pasa sin intervencion di banco.
Aceptacion di criptomoneda
Ta importante pa un empresario cu ora e escoge un forma di pago esaki tin un balor stabiel. Esey ta un rason dicon aceptacion di cryptocurrencies no ta comun den mundo di comercio.
Pone bo mes den sapato di un comerciante; si bo bende un auto di 20,000 dollar pa 1 Bitcoin (BTC), pero pa su mayan e balor di Bitcoin ta baha cu 10-30% of mas, bo a sufri un perdida substancial. Bo por warda pa wak si e balor ta subi bek pero e realidad ta cu bo no sa kico ta bay pasa y ki ora e ta bay pasa.
Ta importante pa un empresario cu ora e escoge un forma di pago esaki tin un balor stabiel. Esey ta un rason dicon aceptacion di cryptocurrencies no ta comun den mundo di comercio.
Pone bo mes den sapato di un comerciante; si bo bende un auto di 20,000 dollar pa 1 Bitcoin (BTC), pero pa su mayan e balor di Bitcoin ta baha cu 10-30% of mas, bo a sufri un perdida substancial. Bo por warda pa wak si e balor ta subi bek pero e realidad ta cu bo no sa kico ta bay pasa y ki ora e ta bay pasa.
Riba dje, criptomonedanan ta keda warda den un 'wallet'; un cartera digital. Bo por maneha bo wallet riba bo mesun computer of server, riba hardware parecido na un USB stick of online via un website specialisa, pero en general, bo no por simplemente bay un banco of bancomatico anto saka e placa (ta existi 'Crypto ATM', pero nan no ta ampliamente disponibel). Pa bo saca bo placa den un moneda fiat (florin, dollar, euro etc) bo tin cu cambia esaki riba un mercado (exchange) prome. Tambe tin e problema cu criptomonedanan no tin e garantianan of seguronan cu un banco tradicional si tin.
Otro dificultad di Bitcoin specificamente ta e tarifa di transaccion. Pa cada transaccion cu bo haci, bo ta paga un tarifa. E 'transaction fee' pa Bitcoin a subi cu un factor di mas di 100x entre 2015 y 2017 y ta keda fluctua constantemente. Por ehempel, 22 di december 2017, bo lo mester a paga un tiki mas di 55 dollar pa por completa un transaccion mientras cu 26 di januari 2017 e tarifa tabata mas o menos 10 dollar.
A pesar di e insiguradnan, hopi empresa a cuminsa experimenta cu cryptocurrencies. Na 2013 e website pa bestel cuminda, Thuisbezorgd.nl, tabata un di e prome companian Hulandes cu a acepta Bitcoin. Na juni 2017 tabata tin mas di 1000 website Hulandes cu ta acepta Bitcoin. Den otro palabra, 1.4% di e total di 70.000 webshops registra na Hulanda.
Blockchain den turismo?
Mientras cu e region di Caribe ta rico den beyesa natural e no ta conoci pa ta rico economicamente. E tecnologia di blockchain por yuda mehora e posicion economico di paisnan den nos region. Aruba, pa medio di ATECH, a cuminsa traha cu startup Winding Tree pa pronto lansa un mercado digital basa riba blockchain (di Ethereum), pa asina conecta turista y comerciante local cu otro sin cu mester haci uso di intermediario manera Expedia y Priceline. E idea ta cu di e forma aki, kibrando e monopolio di companian internacional, hopi placa lo keda na Aruba, cual lo yuda fortifica e economia di nos pais. E plataforma lo opera internacionalmente, pero Aruba lo ta un di e prome camponan di prueba pa esaki. Winding Tree a anuncia cu na februari 2018 nan lo lansa nan criptomoneda Lif, e modo di pago riba e plataforma aki. Algun partner di Winding Tree confirma na e momento aki ta Lufthansa, Brussels airlines y Eurowings.
Criptomoneda den Caribe?
Di e 15 monedanan local (fiat) den nos region, un total di 9 ta vincula cu e dollar Americano. Esaki ta trece cune un potencial enorme pa loke ta criptomoneda. Banco Central di Aruba y Bahamas a uni forsa cu e startup Bitt di Barbabdos pa asina traha riba un criptomoneda cu lo facilita comercio riba y entre e tres islanan. E hecho cu e monedanan di Aruba, Barbados y Bahamas ta vincula cu e dollar (na diferente tasa di intercambio) kiermen cu e conversion entre e diferente valuta riba e plataforma lo ta relativamente facil. Segun un representante di Banco Central di Aruba, lansamento di un criptomoneda di e forma aki lo por pone Aruba su GDP crece cu 4 pa 5%. Den futuro, aceptacion grandi di criptomoneda den nos bida diario, por facilita un proceso di unificacion di varios moneda fiat den nos region.
Arubacoin, Gulden y Petro
Arubacoin (AUA) ta basa riba tecnologia di Ethereum. E criptomoneda aki ta carga nomber di Aruba y ta usa e bandera di Aruba den su logo, pero no tin vinculo cu gobierno di Aruba ni Banco Central. Tin un oferta total di 18,000,000 Arubacoins y su mercado a wordo balora na mas o menos 50 miyon dollar (27 di januari 2018). Na momento di publicacion di e articulo aki (januari 2018) Arubacoin ta wordo acepta na 14 compania local y tin 194 cartera digital cargando Arubacoin. Un Arubacoin ta balora na mas o menos $2.23 (27 januari 2018). Segun e website di Arubacoin, pronto lo introduci machine di Crypto ATM.
Na Hulanda a lansa Gulden. Hopi ta esnan cu lo corda cu prome cu introduccion di Euro, e moneda Hulandes tabata yama Gulden. En corto, Gulden ta interesante paso usando e Gulden app, bo por transferi placa directamente pa cuentanan bancario (IBAN). Cu cada usuario nobo, e balor di Gulden ta subi. Tambe bo por genera mas balor door di pone bo Gulden den un deposito pa un termino di 1 luna pa 3 aña.
Gobierno di Venezuela na februari 2018 ta lansa su criptomoneda 'Petro'. E criptomoneda su balor total di 5.9 biyon dollar ta deriva di e canasta di productonan di petroleo, oro, gas y diamante cu Venezuela ta exporta. Venezuela su Asamblea Nacional a declara e criptomoneda aki ilegal. Segun diputado Jorge Milan, ta trata aki di fraude y e criptomoneda ta un manera pa compensa pa e falta di produccion di petroleo, door di simplemente bende 'bari di petroleo digital'.
Criptomoneda ta malo pa medio ambiente?
A pesar di e insiguradnan, hopi empresa a cuminsa experimenta cu cryptocurrencies. Na 2013 e website pa bestel cuminda, Thuisbezorgd.nl, tabata un di e prome companian Hulandes cu a acepta Bitcoin. Na juni 2017 tabata tin mas di 1000 website Hulandes cu ta acepta Bitcoin. Den otro palabra, 1.4% di e total di 70.000 webshops registra na Hulanda.
Blockchain den turismo?
Mientras cu e region di Caribe ta rico den beyesa natural e no ta conoci pa ta rico economicamente. E tecnologia di blockchain por yuda mehora e posicion economico di paisnan den nos region. Aruba, pa medio di ATECH, a cuminsa traha cu startup Winding Tree pa pronto lansa un mercado digital basa riba blockchain (di Ethereum), pa asina conecta turista y comerciante local cu otro sin cu mester haci uso di intermediario manera Expedia y Priceline. E idea ta cu di e forma aki, kibrando e monopolio di companian internacional, hopi placa lo keda na Aruba, cual lo yuda fortifica e economia di nos pais. E plataforma lo opera internacionalmente, pero Aruba lo ta un di e prome camponan di prueba pa esaki. Winding Tree a anuncia cu na februari 2018 nan lo lansa nan criptomoneda Lif, e modo di pago riba e plataforma aki. Algun partner di Winding Tree confirma na e momento aki ta Lufthansa, Brussels airlines y Eurowings.
Criptomoneda den Caribe?
Di e 15 monedanan local (fiat) den nos region, un total di 9 ta vincula cu e dollar Americano. Esaki ta trece cune un potencial enorme pa loke ta criptomoneda. Banco Central di Aruba y Bahamas a uni forsa cu e startup Bitt di Barbabdos pa asina traha riba un criptomoneda cu lo facilita comercio riba y entre e tres islanan. E hecho cu e monedanan di Aruba, Barbados y Bahamas ta vincula cu e dollar (na diferente tasa di intercambio) kiermen cu e conversion entre e diferente valuta riba e plataforma lo ta relativamente facil. Segun un representante di Banco Central di Aruba, lansamento di un criptomoneda di e forma aki lo por pone Aruba su GDP crece cu 4 pa 5%. Den futuro, aceptacion grandi di criptomoneda den nos bida diario, por facilita un proceso di unificacion di varios moneda fiat den nos region.
Arubacoin, Gulden y Petro
Arubacoin (AUA) ta basa riba tecnologia di Ethereum. E criptomoneda aki ta carga nomber di Aruba y ta usa e bandera di Aruba den su logo, pero no tin vinculo cu gobierno di Aruba ni Banco Central. Tin un oferta total di 18,000,000 Arubacoins y su mercado a wordo balora na mas o menos 50 miyon dollar (27 di januari 2018). Na momento di publicacion di e articulo aki (januari 2018) Arubacoin ta wordo acepta na 14 compania local y tin 194 cartera digital cargando Arubacoin. Un Arubacoin ta balora na mas o menos $2.23 (27 januari 2018). Segun e website di Arubacoin, pronto lo introduci machine di Crypto ATM.
Na Hulanda a lansa Gulden. Hopi ta esnan cu lo corda cu prome cu introduccion di Euro, e moneda Hulandes tabata yama Gulden. En corto, Gulden ta interesante paso usando e Gulden app, bo por transferi placa directamente pa cuentanan bancario (IBAN). Cu cada usuario nobo, e balor di Gulden ta subi. Tambe bo por genera mas balor door di pone bo Gulden den un deposito pa un termino di 1 luna pa 3 aña.
Gobierno di Venezuela na februari 2018 ta lansa su criptomoneda 'Petro'. E criptomoneda su balor total di 5.9 biyon dollar ta deriva di e canasta di productonan di petroleo, oro, gas y diamante cu Venezuela ta exporta. Venezuela su Asamblea Nacional a declara e criptomoneda aki ilegal. Segun diputado Jorge Milan, ta trata aki di fraude y e criptomoneda ta un manera pa compensa pa e falta di produccion di petroleo, door di simplemente bende 'bari di petroleo digital'.
Criptomoneda ta malo pa medio ambiente?
No ta tur cos hip y moderno ta green. En general, mina pa criptomoneda y haci transaccionnnan riba blockchain ta rekeri hopi energia. Asina mes, ta e costo di energia ta loke ta pone cu Bitcoin ta keda safe. Ta rekeri hopi energia pa procesa of manipula un transaccion. Fraude den e blockchain ta wordo preveni paso e energia produci pa e mayoria di computer (cu bon intencion) riba e red semper ta mas cu e energia produci pa e minoria di computer cu lo tin intencion di comete fraude.
E energia cu ta wordo usa pa Bitcoin ta enorme. Na momento di publicacion, Bitcoin ta consumi 45.15 TWh (Terawattuur) di coriente y produci 22.124 kiloton di CO2 pa aña. Na oktober 2017, cada transaccion di Bitcoin tabata usa un average di 200 KWh (Kilowattuur). Na januari 2018 e consumo average di energia pa cada transaccion di Bitcoin tabata 454 KWh compara cu 31.00 KWh pa Ethereum. Mas Bitcoin crece, mas complica e problemanan matematico pa genera Bitcoin ta bira, cual a aumenta e poder computacional y energia necesario.
Tin di bisa si, cu no tur criptomoneda ta rekeri mesun hopi coriente. Bitcoin kisas ta esun di mas popular pero otronan manera Ether (y su tecnologia Ethereum) ta y ta birando mas eficiente. Pues maske cu Bitcoin tabata e prome, ta posibel cu lo ta otro criptomoneda cu ta mas avansa, cu menos impacto riba medio ambiente y tin mas uso practico cu berdaderamente lo haya aceptacion masal.
E energia cu ta wordo usa pa Bitcoin ta enorme. Na momento di publicacion, Bitcoin ta consumi 45.15 TWh (Terawattuur) di coriente y produci 22.124 kiloton di CO2 pa aña. Na oktober 2017, cada transaccion di Bitcoin tabata usa un average di 200 KWh (Kilowattuur). Na januari 2018 e consumo average di energia pa cada transaccion di Bitcoin tabata 454 KWh compara cu 31.00 KWh pa Ethereum. Mas Bitcoin crece, mas complica e problemanan matematico pa genera Bitcoin ta bira, cual a aumenta e poder computacional y energia necesario.
Tin di bisa si, cu no tur criptomoneda ta rekeri mesun hopi coriente. Bitcoin kisas ta esun di mas popular pero otronan manera Ether (y su tecnologia Ethereum) ta y ta birando mas eficiente. Pues maske cu Bitcoin tabata e prome, ta posibel cu lo ta otro criptomoneda cu ta mas avansa, cu menos impacto riba medio ambiente y tin mas uso practico cu berdaderamente lo haya aceptacion masal.


text:
Ayera 24 di yanüari 2021 Z-86 a lansa e promé edishon di Mesa Rondó tokante Geopolítika. Na mi pareser esaki ta promé biaha ku algu similar a keda tresé dilanti. Mi ta di opinion ku e programa aki ta yena un nesesidat ku ta èksistí plùs ta krea interes pa susesonan internashonal, pero prinsipalmente kon esakinan ta influensiá (repartishon di) poder den mundu. Mi speransa ta ku aki na Kòrsou nos ta bai bira ménos tímido pa lesa, pensa, diskutí, komentá i prinsipalmente kon pa pone susesonan mundial den konteksto i relatá na nos pais. Mi ta felisitá Z-86, Earl Barborda i Maharo Isenia ku e inisiativa aki. Esaki a insentivámi pa start ku un (tipo di) Think Tank ku ta publiká artíkulonan di índole internashonal i difundí e temanan aki via di e diferente plataformanan ku ta èksistí. Un bon promé paso a keda poné djadumingu pasá.
Willemstad, Kòrsou


text:
International
Home International
E prome persona cu a haya e prome transplante di curason geneticamente modificia di...
Dos luna pasa e operacion di e transplante di curason a marca historia. E prome homber cu a haya un curason di porco geneticamente...
Breaking News: Rayan(5) cu a cay den un pos di 35 meter diamars a...
Marokko - Diasabra atardi den careda di 4'or ora local informacion a drenta cu e mucha di 5 aña yama Rayan a ser saca...
Autoridad na Florida, a detene 12 sosopechoso di ta pedofiel
Autoridad di Florida a detene como 12 homber cu riba internet tabata busca contacto cu menor di edad pa sex. E detencionnan a sosode...
Partidonan di carta, halto na pia di trabou, despues di a come brownies di...
Partidonan di carta filma despues di a come brownies di marihuana na pia di trabou, haltura a coy y nan no tabata por a...
Mientras mama tabata sinta dilanti den auto humando marihuana, yiu di 4 aña sinta...
Resultado di autopsia a confirma cu e Jarion Walker (4) a tira su mes. Westwego,Louisiana, Merca: Diasabra den careda di 10'or y 45 di anochi, un...
Pelea di cusinchi ta bira un profesional combat sport
Pillow fighting of pelea di cusinchi ta haci su entrada den ring. 16 Homber y 8 muhe a cambia na boxing gloves pa cusinchinan special. E...
Miss U.S.A. 2019, Chelsie Kryst a comete suicidio
Ex miss U.S.A. Chelsie Kryst, kende a bay cu e corona di Miss U.S.A. na 2019 a pone fin na su bida. Manhattan,New York Diadomingo, 30...
Elon Musk a ofrece un hoben $5mil pa delete su Twitter account cu e...
Florida Un hoben di 19 aña for di e estado di Florida a rechasa Elon Musk su pago di 5000 dollar pa delete un pagina...
Un famia di India a muri di friedad na Canada cerca di e frontera...
Un pareha cu dos yiu chikito a mur gevries net over di e frontera di Canada. E famia tabata enbusca di e American Dream...
Australian Open: Rafael Nadal ta gana su di 21 Grand Slam y marcando historia
Cu 21 titulo individual Rafael Nada ta bira e tennis player cu mas grand slam den historia. Diadomingo e la gana e Ruso Daniil Medvedev,...


text:
Un cuidadano hopi disguata cu diferente sectornan di gobierno a bin pa menciona den prensa pa Ministerio Publico debolbe su arma pa e ppr regla cuenta cu esnan cu debe. Thomas a menciona nomber di esnan cu a debe desde aña 2015 te cu awe 2022.
Durante cu Thomas a hiba palabra, a menciona, abogadonan, ex minister cu actual ta e parlamentario Lopez Tromp y mas hende cu a coy su terenonan y lo a horta su miyonesnan.
Thomas no tin solamente problema cu su placa cu hende debe sino tambe cu Terneo y Labor mes.


text:
Volkan
Un volkan ta un buraku ku a surgi den kapa di mundu kaminda k'e magma (elementonan kayente) ku ta bin foi interior di globo,ora e sali riba tera ta yamé lava.Volkan ta un struktura geológiko moyaria di volkannan riba mundu tin forma di un kono,ta depende dje elementonan ku ta mesklá den magma (piedra,metal,zwavel,silika,gas,chloor,kayente ku temperatura di mas o menos 700 te 1200 grado den interior di globo.) Globo no ta masif,e ta konsistí di e parti pafó e kapa eksterno, parti paden e mantel superior,mantel interno, núkleo eksterno y núkleo interno
- Den núkleo interno y eksterno tur materialnan ta likido komo e temperatura ta demasiado haltu.
- Den mantel interno y mantel superior e magma ta meskla ku piedra,metal,gas y otro elementonan likido.
- E kapanan kontinental y oseániko ta e parti pafó kapa eksterno (aardkorst)y e parti paden e kapa interno duru riba e mantel superior,esei nan ta yama lithosfer .
- E lithosfer(kapanan di globo)ta konsistí di diferente plachinan tektóniko ku ta drif riba elementonan likido dje mantel superior.Tin dje plachinan tektóniko ta 75 km y tin ku 10 km diki y nan ta move riba e mantel superior manera un pont-brug riba awa.
Riba e otro planetanan Venus,Mars y tambe e lunanan Lo di Jupiter y Triton di Neptunus den Sistema Planetario o Sistema Solar tin volkan.Volkanologia ta e estudio di volkan,lava,magma y tur otro fenómenonan geológiko relashoná,e término volkanologia ta bin dje palabra latino vulcãcus ku ta nifika Dios romano di kandela
Kon volkan ta surgi[editá | editá fuente]
E kapa di globo ku ta konsistí di plachinan tektóniko ku ta lòs foi otro y ta move pokopoko den diferente direkshon mas o menos 2 cm pa aña,pero ora e preshon subi den e mantel superior e plachinan ta kuminsa halá bai o bin na otro kaminda k'e plachi oseániko ku ta mas fini ta sker,pero tòg mas pisa ta hala pasa bou di e plachi kontinental ku ta mustra mas diki pero mas lihe,ei ta surgi temblor bou di osean y meimei dje plachinan e magma ku ta bou di preshon grandi ta sali.Esaki ta un erupshon.Mayoria di volkannan ta konsentrá banda di plachinan tektóniko bou di oseán.kaminda e plachinan ta mas fini, e regionnan puntanan kayente Hotspot e ta keda bou di e volkan.E plachinan oseaniko ku ta hala pasa bou di e plachinan kontinental, ta pusha nan pokopoko manda riba ei e ta forma serunan despues di hopi erupshon,den e areanan aki tambe tin hopi terremoto.E regionnan aki di kapa eksterno (riba mundu) ta fini ei ta forma e kamara magmatiko bou di e volkan kaminda e magma ta mesklá ku otro elementonan y ta forma gas,temperatura y preshon haltu.
Sabana volkaniko[editá | editá fuente]
Sabana volkaniko ta un area kaminda ta surgi gèiser,fontèin,bron di awa o lodo kayente,burakunan di gas o huma tur e tipo di fenómenonan ei ta keda den besindario di un punta kayente hotspot.(por ehempel na èisland) kaminda ku plachi tektóniko ta mas fini y ta pasa meimei dje isla y bou di osean despues di siglo di erupshon ku ta keda ripití 3 o 4 pa aña ta bin surgi islanan den laman.
Peliger di un volkan[editá | editá fuente]
Riba mundu tin volkannan peligroso,e magma dje tipo di volkannan aki ta forma elementonan manera gas,piedra likido,as y un konsentrashon di mas ku 65% di silika ku ta hasi e magma viskoso k'e masa no por alkansa e buraku riba den e krater y e pipa djé krater ta verstop,ku konsekuensia k'e ta keda forma gas y preshon haltu den e kamara magmatiko ku ta keda bou djé volkan y ta resultá den un katastrofe pa hende,naturalesa y bestianan den besindario ei.Pasobra e volkan aki por eksplota kalke momentu y henter e kabes di e seru ta bula bia kai den besindario ei,kaminda ku shinishi,gas,baranka y lava ta bai tapa tur kos (kompará esaki ku ora bo sagudi un bòter di champaña te ora e korki bula dor djé preshon den e bòter).
Tipo di volkan[editá | editá fuente]
Stratovolkan ta un tipo di volkan haltu su forma ta manera un kono,e magma tin un konsentrashon halu di silika y otro elementonan ku ta hasi e lava viskoso.Mayoria di volkannan riba mundu ta dje tipo aki,nan ta konsentrá hopi riba rant dje plachinan tektoniko kaminda e plachi oseaniko ta hala pasa bou dje plachi kontinental.Den osean pasífiko nan surgi riba rant dje plachi pasífiko kaminda ta yama renchi kandela ei tin hopi islanan.Stratovolkan ta e tipo di volkannan mas peligroso ora di un erupshon,mas tantu aña dura despues di e lastu erupshon mas peligroso e ta bira,komo k'e pipa dje krater ta sera kompleto y ta parse ku e volkan a paga pa semper.E por keda mas ku un siglo ketu,pero bou dje volkan den e kámara magmatiko kaminda e magma ta meskla ku otro elementonan manera CO2,zwavel y chlor ta bai forma gas,preshon y temperatura haltu i un dia pa otro ta bin un erupshon eksplosivo ku ta kousá hopi vitima i daño na naturalesa,siudat i pueblonan en besindario.E kabes di seru ta bula unda ku lava,baranka,piedranan likido,shinishi,gasnan peligroso ku ta sali foi krater ta tapa tur kos den area di 30km rondo dje volkan.
Por ehempel Mount.st.Helens[editá | editá fuente]
E lastu erupshon di Mount.st Helens tabata na aña 1857 e seru tabata 2950 meter haltu,e erupshon siguiente tabata 18 mei 1980 tabata esun di mas grandi den historia di Merka.E tabata un erupshon eksplosivo ku a bula 400 meter fio kabes dje seru i a manda un kantidat di material volkániko den laira,57 hende a bira viktima y mas ku 1 mion bestia i un gran party dje naturalisa den e area ei a disparsé konpletamente.Despues di aña 1980 tabatin mas o menos 20 erupshon chikitu di lava,huma i as,e seru a bira 2550 meter haltu i e area ei ta un parke nashonal.
Erupshonnan di siglo binti[editá | editá fuente]
E tipo di volkan aki a kosta bida di hopi hende riba mundu den siglo binti.
- Dia 8 di mei 1902 (Dia di Asenshon) e erupshon di Mont Pelée na Martinique a kosta bida di 29.000 habitante di suidat St.Pierre.
- Na aña 1906 e erupshon di Vesuvius na Italia a kousa bida di 700 hende, e volkan aki ta konosí tambe dje erupshon den aña 79 despues di kristu ku a tapa e suidat Romano Pompeij bou di meternan haltu di shinishi mata 20.000 hende.
- Na 1951 Mont Lamington Papua Nieuw-Guinea a kousa di bida di 3000 hende.
- Na aña 1985 e volkan Nevado del Ruiz na Colombia a kosta bida di 20.000, lodo ku a bin a bou foi dje seru a tapa e suidat den e besindario ei.
- E mesun aña Mont Pinatubo na Filipina a kosta bida di 400 persona.
Volkan eskudo[editá | editá fuente]
Un volkan eskudo ta un tipo di volkan ku su magma ta likido y kayente e ta sali fásil dor di un sker den e kapa eksterior.E tipo di volkan aki no ta kousa eksploshon ora di un erupshon.komo ku e konsentrashon di silika den e magma ta hopi bou y ta formá di otro elementonan.Ora e preshon subi den e kámara magmatiko e magma ta sali manera un fontein ku ta spùit e lava meternan hulta,e gasnan por sali fásil fio dje magma sin skuma promé.E volkan eskudo no ta peligroso,solamente e lava kayente ku ta plama poko poko bai un distansha hopi leu por hasi hopi na agrikultura,pueblonan y naturalisa komo ku mondinan ta pega kandela.Despues di hopi erupshon e volkan aki ta forma serunan plat manera sabana y haltu.E tipo di volkan aki ta keda den area kaminda k'e kapa di globo ta fini,e puntanan kayente hotspotna Hawaii (Mauna lou ta 9 km foi fòndu di laman te riba kabes dje seru y foi nivel di laman e ta 4000 m haltu) eisland tambe tin tipo serunan aki.
Supervolkan[editá | editá fuente]
Un supervolkan ta un volkan ku ta produsí mas ku 1000 km³ lava den un solo biaha,e tipo di volkannan aki ta skars.E volkan Caldera de la Carita 27.000 aña pasa tabata esun di mas grandi ku a produsí mas ku 5000km³ di lava,Toba riba e isla Sumatra Indonesia ta sigi ku 3000 km³ di lava dor dje erupshon 73.000 aña pasa a surgí e saliña Toba ku ta 100 km largu i 35 km hanchu den e krater dje volkan e isla meimei ta mas grandi ku Boneiru.Un supervolkan ta un volkan hopi bieu e ta surgí di un eksploshon destruktivo,siglonan pasa tabatin mas supervolkan riba mundu.E lastu volkan dje tipo aki den historia humano ta Tambora riba isla Sumbawa Indonesia el a produsí 160 km³ di lava i asina tantu shinishi ku den distansha di 600 km no por a mira solo dos dia largu.Shinishi a tapa un gran parti Sumbawa i mata 12000 persona i riba Lombok a muri 49000 persona.E volkan mes ta un tipo strato ku diameter 60 km i un krater ku diameter 8 km.
Krakatau[editá | editá fuente]
Dia 27 di ougùstùs 1883 Krakatau a eksplotá e serunan a plama foi otro i hundí den laman, e tabata un eksploshon katástrofal den historia humano,te awendia e tabata un erupshon di mas grandi di lastu siglonan.A surgí un tsunami (mareyada) ku olanan di 22 meter haltu ku a spula tur pueblonan chikitu riba kosta Java i Sumatra mas o menos 36.000 hende a perde nan bida,shinishi ku a lanta bai 40 km haltu a trese skuridat den dia den henter e region. E zonidu dje eksploshon tabata sina duru ku por a tende na west Australia 3110 km leu. Na aña 1927 tabatin un erupshon den fondu di laman na mesun area na 1928 a sali e isla Anak Krakatau riba awa, na aña 1973 ya e isla a yega na un haltura di 190 meter riba awa.
Erosi[editá | editá fuente]
E kapa di globo ta kibra dia pa dia dor di forsa eksogeno (forsa djafó) ku ta yuda kambia i transporta garnanan kousá di verwering.E loke ku trese e saki ta energia naturalesa,manera di awa (yobidanan duru ),bientu,eis (glasiar),i tambe den tempu di eis,riunan,laman,wusteinnan (ku ta lanta stof hiba leu i ta bira grandi dor di sekura) .Den temporada di 100 mion aña un seru por garna i desparsé kompletamente.Organismo i speshalmente mikro-organismo ta hunga un rol grandi tambe na e verwering dje piedranan di volkan dje zür produsí.Forsanan eksogeno ta surgi riba henter kapa di globo (earth crust) i ta kambia e reliëf (kambio di forma dje area) .Esei ta surgi tambe dje preshon endogeno( djaden )ku ta keda produsí lava siglonan tras di otro.
Tin diferente sorto di eroshon[editá | editá fuente]
- Erosi di awa
yobidanan duru kaminda awa ta lastra piedra skür nan kontra otro i produsí santu.Riunan ku ta traha kaminda meimei di serunan (por ehempel e riu Colorado ku a koba Grand Canyon na Arizona,tin kaminda e ta 1600 meter hundu. Laman tambe ta kambia area globo riba kosta di kontinentenan manera Oustralia tin piedranan di kalki ku ta formá di erosi di awa di laman.
- Erosi di bientu
Bientu ta forma un kantidat di erosi,manera stòrm,ku lanta ola riba laman,lanta santu di wustein hiba leu,bientu ta lanta santu bai skür barankanan dor siglonan kambia nan forma (Un ehèmpel bo ta sinta na un beach bientu ta supla duru lanta santu i bo ta sinti kon e ta pika na bo kurpa), dje manera ei e proseso ku ta surgi siglonan tras di otro, bientu lanta santu skür formanan den un baranka.
- Erosi glasial
Un glasiar (gletsjer) ta surgi den areanan kaminda eis ta keda para henter aña i den winter mas sneu ta kai i ku no ta dirti den zomer.Awendia 10% dje area di globo ta konsistí di eis ku ta keda para eroshoná e area.E kantidat di glasiar ku ta tuma luga awendia ta subi,komo ku temperatura di globo mundu ta subi.Un kombinashon di eis ku piedranan ku ta sküf bai pokopoko ta e mihó medio pa skür e area den naturalisa.Den tempu di eis ku a kubri henter nort di oropa e proseso aki a tuma laga.Glasiar a forma hopi vaye riba kosta di noruega i hiba piedranan te meimei di Oropa.
- Erosi di gravedat
Erosi dje kalidat aki ta un moveshon masal di piedra òf barankanan,tera,lodo,palunan ku ta laga los den temporada di yobida fio serunan(ta yamé korementu di tera),lawina ta un moveshon masal di sneu ku ta basha bou foi serunan haltu,un volkan ku ta hundí den su krater di awa i ta surgi un moveshon masal di awa ku lodo ku ta basha fio seru bai tapa siudat manera a pasa na Nevado de Ruiz (Colombia).moveshonnan masal den tempu eis den direkshon di süit fio nortpol.Meteornan foi den kòsmòs ku tabata bal den globo siglonan pasa,tambe ta un moveshon masal ku tabata lanta stof i huma hiba den laira i ku tabata trese skuridat kune.
Pero nos hende mes awendia ta hasi daño grandi na naturalisa dje manera ku nos ta sushá nos milieu (e klima kaminda tur kriaturanan ta biba) i ta aselerá e eroshon ku ta kambia naturalisa dentro di poko tempu,por ehèmpel eis ku ta dirti awendia riba nortpol i nivel di laman ta subi,areanan riba globo ku ta kede bou dje nivel ta disparsé bou di awa.


text:
Sekreto #7: E Muher Cu Konfiansa…
Sekreto #7: E muher ku konfiansa den su mes no ta biba bisando: “Si Mi A….” of “Supone Ku….”!
E mundu aki tin jen di hende ku ta sinti na mes bashi of no ta satisfecho pasombra nan a keha henter nan bida largu tokante lokual nan no tin enbes di traha/usa bon lokual nan tin. No biba bou di e tirania di “ si mi a…” of “si mi tabata….”. “Si mi tabata tin …. un mihor estudio” OF “Si mi tabata tin….mas sen”, “chens” of “judansa”? OF “Si mi tabata…mas largu/bunita/sabi.
E eror mas grandi den nos bida ta ku nos ta keda mira lokual nos no tin of lokual nos a perde. Ta mihor bo mira lokual bo SI tin. Ora ku Jesus kier a duna 5000 hende di kome, e disipulonan a bisele ku nan tin solamente 5 pan i dos piska. Nan kier a pone Jesus kompronde ku esey no ta jega pa 5000 hende. Pero Jesus a multiplika esaki. Tur hende a hanja di kome i hasta sobra 12 makutu(Matt. 14:15-21).
Aki tin un les pa nos. Si nos duna Dios so lokual nos tin, e lo usa esaki i duna nos muchu mas. E beibel ta bisa ku Dios a krea tur lokual nos ta mira, for di lokual nos no ta mira. E eskritor ta kere ku si Dios por hasi esaki, ku bo por ta sigur ku e ta hasi kosnan grandi ku e tiki ku bo tin, pa kon insignifikante e por ta parse i en kambio dunabo muchu mas. Ku otro palabra pa Dios no ta si bo ta kapas, pero si bo ta disponibel. Dios ke pa nos wak kiko e posibilidatnan ta i no wak e problema. No dispidi bo bida dor di biba di keda pensa: “Si mi a…” of “Si mi tabata…”. Paso sino lo bo perde e oportunidat di a hasi kosnan presioso. “Si mi a…” of “Si mi tabata…” ta ladron di lokual “por ta”!
“Supone ku…” ta mesun desastroso manera “Si mi a…” of “Si mi tabata…”. Semper supone ku algu malu ta bai sosode, por resulta di ta mas negativo ku tin un biaha un problema grandi.
Hopi biaha hendenan ke pa nan problemanan desaparese, pero nan no ta kla pa hasi lokual ta nesesario. E eskritor a pasa den hopi kos kaminda e tabata tin temor anto ahinda de bes en kuando e tin esey, pero ora esey sosode e ta dirigi su mes na e palabra di Dios. Esey ta dunele forsa pa e por buta stapnan den fe pa kon ku e ta sinti.
Pensamentu ta manisfesta su mes finalmente den komportashon i komportashon ta forma i bira kustumber. Si bo duna mas atenshon na lokual bo ta pensa, i skohe pa bo pensamentu dirigi su mes riba un solushon enbes di opstakulo, e ora ey lo bo mira kon e poder di Dios lo manifesta. E ora ey lo bo bira e muher ku konfiansa den su mes manera Dios a krea pa bo ta.
E 7 sekretonan aki lo judabo jega e lugar ey. Tin hopi kos di sinja, pero e sekretonan aki lo judabo pa bo por kuminsa.
Esaki ta for di e buki: “De vrouw met zelfvertrouwen”. Skibi dor di: Joyce Meyer


text:
Enconexion cu prevencion di Coronavirus(COVID-19) nos di 7World Automotive N.V. lo hasi algun ahustacion na nos orario di trabou y den nos servicio.
Desde awe 17 di maart 2020 te cu 31 di maart 2020 nos tiendanan na Seroe Patrishi 59 lokal 6 & Tanki Flip 4-A lo ta habri dialuna pa diasabra For di 8:00AM-5:00PM non-stop Diadomingo nos lo ta cera te cu proximo aviso Pa reduci contacto cu persona nos lo ta mas activo ariba nos Facebook Messenger & Whatsapp Line 740-2990 Nos lo tin ‘Free Delivery Service’ rond Aruba p’asina bo no mester di sali di cas of negoshi.


text:
Tuma personal den servicio
-
Contract di trabao (individual y colectivo)
Contract di trabao ta un contract, den cual e trahado ta compromete su mes cu e doño di trabao, pa traha durante cierto tempo contra pago di salario. Consecuentemente contract di trabao tin e siguiente elementonan:
- eherce trabao (traha);
- salario;
- ta den servicio (relacion herarkico).
-
Salario & salario minimo
Salario ta parti di contract di trabao cu ta indica e compensacion pa trabao haci. Doño di trabao y trahado ta liber den fihamento di salario ora ta trata di contract di trabao individual of colectivo (CAO), si e acuerdo ta cumpli cu cierto condicion legal.
-
Resolucion di Horeca
Relaciona cu e hecho cu e sectornan di hotel, restaurant y cafe ta sensibel na competencia internacional y ta rekeri un forsa laboral masha grandi, Gobierno a opta pa establece reglanan diferente pa e ramonan di industria den e sectornan aki.
-
Seguro di malesa y accidente
Seguro di malesa
Segun e ordenansa seguro di malesa un trahado haya parti di su salario den caso cu e no por traha pa motibo di malesa. Seguro di malesa ta percura pa e trahado cu ta malo ta haya un parti di su salario. E trahado den servicio cu ta ricibi un salario di Afl. 5.850,- of menos pa luna ta cay bao e seguro di malesa (e suma aki ta valido desde 1 di juli 2016 y por cambi’e pa ley).
-
Accidente na pia di trabao
Meld accidente na trabao
Segun articulo 2 inciso 7 di e Ley di Seguridad na Trabao, e hefe of manager di un negoshi mester meld accidente na trabao na entre otro Departamento di Inspeccion Tecnico (DTI). Basa riba e ley di seguro di accidente na trabao, mester meld accidente di trabao tambe na Sociale Verzekeringsbank (SVb).
-
Pensioen general
Mas informacion no ta disponibel ainda


text:
E figura di wax di e cantante di 28 aña ta ser exhibi den e Museo de Arte Moderno de Medellín desde awe diamars 26 di april te cu diabierna 29. E exhibicion cu ta den e cinco piso di e museo ta gratis. Segun un comunicado di prensa, e gesto di Maluma ta pa gradici su seguidonan pa e apoyo durante su carera. Esaki ta pa prome biaha cu Madame Tussauds ta presenta un di su estatuanan di wax na Latinoamerica.
“E trabou cu henter e ekipo di Madame Tussauds a crea ta ‘irreal’… E figura ta un berdadero replica di mi y mi ta sinti honra cu nan ta hiba un pida di mi na mi fans prome cu mi concierto”, Maluma a comparti a traves di un comunicado. “Mi ta gradici ambos museo pa colabora y haci di esaki un momento historico unda un figura di wax ta ser presenta na Colombia y na Sudamerica pa prome biaha”.
E elaboracion di Maluma den wax a tuma mas di shen midi pa recrea exactamente e cantante, ken su nomber berdadero ta Juan Luis Londoño. Un total di 20 artista tabata na encargo di e elaboracion di e estatua den nan studio na Londen. Esaki a tuma casi seis luna di trabou. E figura ta luci un suit di Versace y sapato preto di Bottega Veneta. Ademas di Maluma, Madame Tussauds na Orlando tin otro figuranan musical manera Bad Bunny, ken a presenta su estatua siman pasa. Ariana Grande, Pitbull y Ricky Martin tambe ta den e ICON Park.


text:
Ocho persona a fayece na tres diferente salon di Spa na area metropolitano di Atlanta. E sospechoso a keda aresta pa 240km di distancia despues di un persecusion dramatico den auto.
E atake a pasa un ora den dos salon na noreste di Atlanta y un 50km noroeast di e ciudad. Polis ta kere cu e sospechoso di 21 aña ta responsabel di tur tres atake.
Autoridad no a identifica e victima mientras cu ta traha pa notifica e famia mas cercano. Pero cuatro di nan ta di etnia koreano segun e ministerio di relacionan exterior di Zuid Korea.
Hefe di polis di Atlanta, Rodney Bryant a bisa cu cuatro di nan ta hende muhe cu parce asiatico. Ainda e caso ta bou investigacion pa asina por duna detaye di con e horor a desaroya.
Banda di 5pm, agente policial a keda informa cu na local Young’s Asian Massage, cerca di Acworth, Georgia, ta raporta di tiramento. Segun sheriff di condado di Cherokee, Jay Baker.
Agentenan a haya cinco persona cu herida di tiramento. Dos persona a keda declara morto na e luga y tres a keda manda pa hospital caminda dos a muri. Un ora despues, polis a haya otro informe cu tin hortamento na Gold Massage Spa na Piedmont Road, Atlanta. Polis a haya tres persona morto.
Ora nan tabata eynan, polis a haya otro yamada di tiramento na e caya di Aroma Therapy Spa, caminda a haya un persona morto.
Banda di 8:30pm, un 240km zuid di e ciudad, polis a wak un persona sospechoso cu e tiramento ta dirigi na nan caminda ora cu nan a wak un auto similar den un video. A cuminsa un persecucion caminda polis a logra cu e auto di sospechoso a perde control.
E sospechoso a keda deteni sin incidente. El a keda transporta na prison di condado di Crisp. Polis ta kere cu sospechoso tambe ta responsabel di tiramento na Atlanta. Esey hunto cu evidencia di video ta probable cu ta mesun persona. Ainda e caso ta bou investigacion pa asina por confirma si casonan ta relaciona.


text:
Oranjestad-“E derecho di cada ciudadano pa lanta un organisacion of afilia su mes na un organisacion, ta un derecho fundamental di nos democrasia. Uno cu nos mester cuida y salvaguardia semper. AVP lo defende e derecho ey semper y pa tur hende”. Asina Rene Herde’ di AVP a declara den e conferencia di prensa di e fraccion di AVP diahuebs mainta. Pero e critica cu e a expresa riba MEP cu nan ta lanta organisacionnan manera “Grupo di 7” y “PARA”, no tin nada di haci cu discriminacion. E critica cu Rene Herde a lansa algun siman pasa ta cu e partido MEP ta lanta tur sorto di organisacion bou otro nombernan pa haci trabou cu MEP mes no kier of por haci. E “Grupo di 7” y e grupo “PARA” ta dos ehempel di esey.
E META TA CONTA
E echo cu den e organisacionnan cu MEP ta lanta no semper tin miembronan cu ta riba e lista di MEP pa eleccion, no kier men cu e no ta un organisacion di MEP. Tur e miembronan di e “Grupo di 7” ta MEP of ta wordo stimula y sosteni door di MEP pa haci e trabou di crea intrankilidad, ofende y intimida hende. Esey ta e ambiente cu MEP kier crea na Aruba. E “Grupo di 7” ta haci e trabou aki pa nan. E “Grupo di 7” ta e proptoypo di organisacion cu MEP ta lanta.
Rene Herde’: “E grupo “PARA” tin algun miembro cu no ta miembro di MEP, pero nan ta hende cu – mescos cu AVP – kier wak e refineria habri. Nan ta entre otro ex-empleadonan di e refineria of ciudadanonan cu kier wak e refineria habri di berdad. Ta nan mes a scohe pa ta miembro di e grupo “PARA”. Nan ta responsabel pa loke nan haci den y cu e grupo aki. Loke mi ta spera cu nan ta realisa, ta cu e meta real y final di e grupo PARA no ta pa habri e refineria. E meta final di PARA ta uno politico cu kisas ainda no ta conoci pa nan. Cu tempo nan lo wak esey. Ta na esey ami ta referi ora mi bisa cu PARA ta un instrumento di MEP. E reunion di siman pasa na San Nicolas ta demostra e meta di PARA y MEP. Tanto e organisacion di e anochi, e forma cu ela tuma luga, esnan cu a para ataca y ofende invitadonan, ta confirma e meta politico di PARA. Hasta e moderador di e anochi ta un activista di MEP. Mi ta pidi pa PARA pasa henter e video di e reunion na San Nicolas na television pa Pueblo wak pa su mes kico PARA a haci. Ta duel mi cu hendenan cu sinceramente – mescos cu AVP- kier wak un re-apertura di e refineria, ta forma parti di e grupo PARA. Mi ta spera cu nan realisa lihe ta kico nan a hinca nan mes aden.”


text:
Energia
Preguntanan tokante energia
(Por duna mas ku un kontesta.)
71. Kon e bibienda akí ta haña koriente?
1. via ret di koriente
2. via un 'generator' di e bibienda mes
3. via energia solar Sí -> Pasa pa pregunta 72
4. via energia di bientu Sí -> Pasa pa pregunta 73
5. otro sistema
6. no ta aplikabel (no tin koriente) -> Pasa pa pregunta 74
72. Kuantu panel tin instalá?
73. Kuantu kapasidat e sistema di energia di bientu instalá tin na kWh?
74. Ki tipo di kombustibel e unidat doméstiko ta usa prinsipalmente pa kushiná?
1. bòm di gas
2. koriente
3. kerozin
4. otro …………………
5. no ta aplikabel (no tin kushina)


text: Den e dianan aki, Aruba henter ta testigo di e caso di corupcion di e ex-Minister di Partido AVP y actual Parlamentario di Fraccion di AVP, señor Benny Sevinger. Den nomber di e gran mayoria di e pueblo dia Aruba, di un pais cu nos ta hopi orguyoso di dje, Lider di Partido MEP y Prome Minister di nos pais, señora Evelyn Wever-Croes a expresa cu e caso aki ta un berguensa hopi grandi pa nos tur cu ta biba riba e baranca tan stima aki. E cargonan cu señor Sevinger hunto cu 10 otro sospechoso ta enfrentando e siman aki den corte ta di un embargadura hopi grandi. Benny Sevinger ta wordo acusa di 5 cargo penal. 1. Falsificacion: Traha documento falso of cambia fecha riba documentonan, 2. Estafa: Gaña hende cu e meta pa saca placa for di nan. Oplichting na Hulandes, 3. Tumamento di regalo of promesa: Pidi y haya placa bou mesa pa haya of haci un fabor pa haya placa of otro fabor, 4. Labamento di placa: Sospecha di a haya placa di soborno. Soborno ta ora ta haya placa ilegal y ta traha un construccion legal pa esaki pa asina uza e placa, 5. Abuso di funcion: A uza su funcion di minister pa pone otro hende haci algo ilegal y of duna instruccion na departamentonan di gobierno pa haci cosnan ilegal. Señor Benny Sevinger ta wordo acusa cu como minister e lo a facilita tereno na personanan a cambio di entre otro: placa, construccion di gym na su cas, remodelacion di su cas, pago di fiesta na hotel. Esakinan ta cargonan sumamente pisa. Si compara e caso aki cu e caso di e anterior Minister di AVP, señor Paul Croes, cu a haya 3 aña di condena, e caso aki ta hopi mas pisa. Lider di MEP a expresa cu e parti positivo di e caso aki ta, cu Aruba ta conta cu un sistema hudicial cu ta funciona. Ministerio Publico a haci investigacion y a trece e caso dilanti di corte. Corupcion ta existi tur caminda, pero ora cu un Ministerio Publico ta actua, ta indicacion cu, den e caso aki, Aruba ta riba un bon caminda Ta notabel tambe cu señor Sevinger y su abogadonan ta haci tur esfuerso pa mancha e investigacion. E hecho cu nan ta acusa Minister Rocco Tjon y Minister Endy Croes di ta mete den husticia y a entrega keho. Lider di MEP a declara cu esaki no ta berdad. Niun minister ta mete den husticia. Casonan contra Ex Ministernan di AVP a cuminsa tempo AVP tawata na mando. Señor Dowers tawata e ex-Minister di Husticia e tempo ey y sigur esey no kiermeen cu e lo a duna instruccion pa laga investiga su coleganan di Partido y di Gabinete, señor Paul Croes y señor Benny Sevinger.


text:
Kralendijk - Pa hisa e kantidat di bakunashon, for di djabièrnè 16 di aprel te ku 30 di aprel ta posibel pa pasa e promé angua di corona sin sita na Kompleho Deportivo Jorge Nicolaas i Fundashon Mariadal. E siman akí e departamento di Salubridat Públiko a anunsiá di bai amplia konsiderablemente e kantidat di posibilidat pa pasa angua. E departamento ke logra dentro di dos siman ku ta bakuná 85% di poblashon. Anteriormente gezaghèber Edison Rijna a deklará ku si bakuná 85% di poblashon, Boneiru tin e vírùs mihó bou di kontròl i por bai bèk na un sosiedat habrí.
Den siman di djaluna te ku djabièrnè di 17:30 -19:30 habitantenan por pasa e promé angua sin sita na Kompleho Deportivo Jorge Nicolaas. Djasabra 24 di aprel esei ta posibel di 09:00 -11:30 i di 13:00 – 17:30. Djadumingu 25 di aprel siudadanonan por pasa nan promé angua di 09:00 – 11:30 i di 13:00 – 16:30.
Na Fundashon Mariadal por pasa e promé angua di corona sin sita di djaluna te ku djabièrnè di 09:00 – 14:00. Pa tur sitio di pasa angua ta konta ku hendenan ku tin un sita kaba, no por kana drenta sin sita pa pasa e promé angua. Tur hende ku kana drenta, mester bai ku un sédula bálido òf pasaporte. Si bo tin fèrkout e konseho ta pa no kana drenta pa pasa angua, keda kas i yama 0800 0800 pa un tèst di corona. Empresanan, ofisinanan, organisashonnan i asosiashonnan ku ke bakuná komo grupo, por registrá na 0800 0900. E lugá pa pasa angua na Fundashon Mariadal ta masha adekuá pa esei. Ora di registrá por bisa si ta deseá pa saka un portrèt den grupo na final.
For di 19 te ku 30 di aprel habitantenan di bario por pasa e promé angua di corona sin sita na nan sentro di bario. Na Rincon hendenan por pasa na Cocari. Habitantenan di Nikiboko por bai Sentro di Bario Tera Kòrá. Habitantenan di Amboina, Antriòl, Nort’i Saliña i Tera Kòrá por pasa angua na nan sentro di bario. Aki ta sigui un bista di e sitionan di pasa angua i e oranan ku por kana drenta sin sita.
Fundashon Mariadal
Djaluna te ku djabièrnè di 09.00 – 14.00.
Kompleho Deportivo Jorge Nicolaas
Djasabra 17 di aprel Kompleho Deportivo 17.30 – 19.30 Tur hende promé angua
Djadumingu 18 di aprel Kompleho Deportivo 09.00 – 11.30 Tur hende promé angua
13.00 – 16.30 Tur hende promé angua
#BANBAKUNÁ den bo bario
Djaluna 19 di aprel Sentro di bario Tera Cora 10.30 – 13.30 Habitantenan di bario (Tambe pa habitantenan di Nikiboko)
Djamars 20 di aprel Sentro di bario Nort’i Saliña 10.30 – 13.30 Habitantenan di bario
Djárason 21 di aprel Cocari, Rincon 10.30 – 13.30 Habitantenan di bario
Djaweps 22 di aprel Sentro di bario Amboina 10.30 – 13.30 Habitantenan di bario
Djabièrnè 23 di aprel Plasa Chicu Goeloe, Antriòl 10.30 – 13.30 Habitantenan di bario
Kompleho Deportivo Jorge Nicolaas
Djasabra 24 di aprel Kompleho Deportivo 09.00 – 11.30 Tur hende promé angua
13.00 – 17.30 Tur hende promé angua
Djadumingu 25 di aprel Kompleho Deportivo 09.00 – 11.30 Tur hende promé angua
13.00 – 16.30 Tur hende promé angua
#BANBAKUNÁ den bo bario
Djaluna 26 di aprel Sentro di Bario Tera Kòrá 10.30 – 13.30 Habitantenan di bario (Tambe pa habitantenan di Nikiboko)
Djamars 27 di aprel Sentro di Bario Nort’i Saliña 10.30 – 13.30 Habitantenan di bario
Djárason 28 di aprel Cocari, Rincon 10.30 – 13.30 Habitantenan di bario
Djaweps 29 di aprel Sentro di Bario Amboina 10.30 – 13.30 Habitantenan di bario
Djabièrnè 30 di aprel Plasa Chicu Goeloe, Antriòl 10.30 – 13.30 Habitantenan di bario


text:
NOTISIA.
BONEIRU.
TURISTA PERDI FOR DI 5PM A SER HANJA 9 PM DESPUES KU BREAKINGNEWS DI LIVE FM A DRENTA.
Awe tardi e barku krusero regal princess a bandona Boneiru ku un pasahero menos ta trata di un homber ku no a regresa e barku bek na tempu.
Kapitan di e barku a bati alarma mesora na polis.
Un buskeda a kuminsa mesora pero no por a hanja e homber turista aki niun kaminda.
Hasta lo mester a detene un persona ku lo tabata tin kontakto ku e homber turista aki.
A trata di saka for di dje si e sa unda e homber turista aki lo por ta pero envano.
Despues ku pa 9pm Aimed Ayubi di live fm a hanja e info for di su fuente nan y a drenta ku e notisia mesora 2 hoben a meldu serka dje ku nan a mira e homber sinta na altura di e busto di Libertador Simon Bolivar.
Aimed a bai mesora eynan y a topa ku e homber ku tabata tin hopi dolo den pechu.
Mesora nos a hibe warda di polis ya ku nan tabata pidi su buskeda y a pidi ambulance mesora pa atende kune.
Danki Dios a enkontra e turista aki sano y salvo.
Boneiru por ta trankil.
NOTISIA KU BO POR KONFIA.
FUENTE: AIMED AYUBI.


text:
Trabou di pone tubo na altura di Costa Linda Beach Resort
Departamento di Obra Publico ta desea di informa pueblo di Aruba en general y specialmente nos automobilista y peatonnan tocante un construccion cu lo tuma lugar.
Nos lo bay pone tubo bou di caminda pa asina mehora e collector di riool entre Costa Linda Beach Resort y Screaming Eagle na J.E Irausquin Blvd.
E construccion pa mehora e collector di riool entre Costa Linda y Screaming Eagle Restaurant lo wordo construi den dos fase.
Den e prome fase lo coba den e trottoir pa pone e tubonan for di O cOndominium Eagle Beach te cu Screaming Eagle Restaurant y den e siguiente fase lo ta e construccion pa pone tubo den e median.
E trabao nan akinan lo inicia dialuna awor 14 di november 2022 y lo tin un duracion di 30 dia.
Nos lo mester cera e caminda parcialmente na altura di e parkinglot di Coco Loco y tambe na e crusada di Screaming Eagle Restaurant pa asina por haci e crusada y e conexion necesario.
Den transcurso di e simannan cu ta bin nos lo informa riba e progreso di trabao y e fechanan exacto di ceramento di caminda.
En conexion cu esaki Departamento di Obra Publico ta hasi un peticion na tur peaton y manehador di auto pa tene cuenta cu e trabaonan cu lo tuma lugar, pa cual nos ta pidi tur automobilista, hotel, negoshinan y otro usuarionan comprension y disculpa pa cualkier inconveniencia cu e trabao nan por ocasiona.


text:
Tourism Corporation Bonaire (TCB) a apuntá Robertico R. Croes komo ‘Tourism Strategist & Advisor’. En nombramentu di Croes ta bin un korto tempu despues ku a anunsiá e Direktor nobo di TCB, Miles Mercera.
Croes ta trese mas ku 40 aña di eksperensia den e industria di turismo i asuntunan eksterior na su ròl nobo. Tambe, Croes ta un profesor, dekano asosiado (‘Associate Dean’) i Direktor na Dick Pope Sr. Institute for Tourism Studies na e universidat di Central Florida di Rosen College of Hospitality Mangement.
“Ta un momentu di sumo entusiasmo pa kontribuí na e strategia di e industria di turismo na Boneiru, mirando ku e isla no solamente ta rekuperando pero tambe ta posishoná su mes komo un isla renobá,” segun Croes a bisa. “Ta un honor pa mi por komparti mi ekperensia pa yuda guia Boneiru i e ekonomia di e isla den e direkshon positivo, mientras ku e isla ta risibí konosementu den e segmento nobo aki.”
Eksperensia
Robertico Croes su eksperensia amplio ta konsistí di publikashon di 4 buki tokante di maneho di turismo na destinashonnan tropikal, turismo i kon pa kombatí pobresa, e diferente retonan ku islanan chikí ta enfrentá, i aplikashon di modelonan di demanda di un ekonomia chikí. Den desèmber 2021, Croes lo publiká su di 5 buki titulá: ‘Small Island and Small Destination Tourism.’


text:
Den e programa aki ta dedika atenshon spesial na e dia di Rinkon ku ta wordu selebra tur aña riba 30 di April. Ta konsidera e dia spesial aki tambe komo Herensia di Siglo 20. Tabata den e siglo aki ku Sr. Broertje Janga a bin ku e inisiativa pa organisa e dia aki aki. Esaki ta un reportahe spesial kaminda nos ta mustra e otro banda di e dia di Rinkon ku enfasis riba e parti kultural, e diferente presentashon nan i tambe ekshibishon nan di artefakto nan di antes.
Produkshon: Fundashon Históriko Kultural Boneriano
Durashon: 33 minüt
Fuhikubo ta presentá: dia di Rinkon
Den e programa aki ta dedika atenshon spesial na e dia di Rinkon ku ta wordu selebra tur aña riba 30 di April. Ta konsidera e dia spesial aki tambe komo Herensia di Siglo 20. Tabata den e siglo aki ku Sr. Broertje Janga a bin ku e inisiativa pa organisa e dia aki aki. Esaki ta un reportahe spesial kaminda nos ta mustra e otro banda di e dia di Rinkon ku enfasis riba e parti kultural, e diferente presentashon nan i tambe ekshibishon nan di artefakto nan di antes.


text: Recientemento e compania KLM a celebra 103 aña di existencia y relaciona cu esaki, nan a dedica un cas di Delfts Blauw na Aruba. Un dedicatorio masha special na nos Pais. Sigur ta un placer pa mira Cas di Famia Ecury bira ‘Huisje 103’ di KLM Delfts Blauw. Di e manera aki ta honra e esfuerso cu e famia aki a haci como un pionero den comercio na Aruba y tambe sr. Boy Ecury cu a mustra curashi pa defende Hulanda den segunda guera mundial. Minister di Cultura Xiomara Maduro ta gradici sr. Danilo De Freitas di KLM cu a trece ‘Huisje 103’ pa su persona hunto cu sr. Pancho Geerman di MANA cu a percura pa tabata un bon anfitrion pa e celebracion di KLM cu a tuma luga dilanti Ecury complex algun siman atras. Masha pabien KLM y masha danki pa kere den Aruba pa casi 100 aña caba.


text:
Horario Sospechoso Acto Castigabel14.00 A.J.R. Pro forma. R. ta wordo acusa di ladronicia cu violencia di holoshi diman di un persona riba 16 di maart 2021 dor di menaze cu uncuchio.14.00 W.V.J.J.W.Y.L.F.Pro forma. E sospechosonan ta wordo acusa di a intencionalmentetuma bida di un persona dor di acerke na un manera calmo cucara tapa y los tres tiro den su direccion, di cual dos a alcanze nasu cabez, a consecuencia di cual e persona a bin na fayece.
Nan ta wordo acusa di posesion di un arma di candela riba 15 di januari2021.14.00 K.M.L.J.J.B.J.M.R.F.F.A.T.R.R.M.M.Pro forma. K.M. y B. y R. ta wordo acusa di ladronicia cu violencia di un suma di placa di un snackbar y/of dos persona riba 22 dimaart 2021, dor di menaza nan cu un cuchio y/of un pistool y dor di dal un di nan riba su cabez y grita palabranan menazante.
K.M. y B. y R. ta wordo acusa di ladronicia cu violencia di un suma di placa y un loudspeaker di un take away y/of dos persona riba 22di maart 2021, dor di menaza nan cu un pistool y un cuchio ypalabranan bruto.K.M. ta wordo acusa di posesion di dos arma di candela y balanan riba 22 di maart 2021.
B. y R. y M.M. ta wordo acusa di posesiondi un arma di candela y balanan di 9 di februari 2021 te 22 di maart2021.B. y A.T. y M.M. ta wordo acusa di ladronicia cu violencia di unsuma di placa di un supermarket y/of dos persona riba 9 februari2021, dor di drenta e lugar cu cara tapa y cuchio na man y a rancae caha for di toonbank y a cay cu caha cu tur riba un di epersonanan y heridele y a menaza nan cu un cuchio.
B. y R. y A.T. y M.M. ta wordo acusa di ladronicia cu violencia diun suma di placa y/of boter di bebida sterki y/of cigarianan di unsupermarket y/of dos persona riba 23 februari 2021, dor di drentae lugar cu cara tapa y cuchio na man y a pusha un di epersonanan y dal e cu mokete den su cara y scop e y menaze cucuchio.
B. y R. y A.T. y M.M. ta wordo acusa di ladronicia cu violencia diun suma di placa y/of telefon di un laundromat y/of dos personariba 11 maart 2021, dor di drenta e lugar cu cara tapa y cuchio naman y a maltrata un di e personanan y lastre na su cabey y a ponee pistool na su cabez.
14.00 J.I.M. Pro forma. M. ta wordo acusa di abuso sexual di un personamenor di edad den e periodo di september 2020 te 3 di februari2021.14.00 J.d.l.S.L. Pro forma. D.l.S.L. ta wordo acusa di ladronicia cu violencia di untas di un persona riba 26 di maart 2021, dor di bente abao y dal emokete y cabez.
E ta wordo acusa di a menaza dos persona cuviolencia riba e mes dia ey.14.00 J.L.P. Pro forma. P. ta wordo acusa di posesion di cocaine y marihuanariba 26 di maart 2021 y di posesion di un pistool y balanan riba emes fecha aki.


text:
KRALENDIJK – Tres klup di futbòl di Inglatera ta interesá den e hóben futbolista kategoria U-18 di Feyenoord, Hulanda ku ta Gio-Renys Felicia desendiente Boneriano.
Na e momentunan aki tres klup di futbòl ta tratando na firma e hóben futbolista di 16 aña aki ku ta Gio-Renys Felicia. Ta trata di e klupnnan di futbòl Crystal Palace, Newcastle i Brighton di Inglatera ku ta interesá den Gio. Nan ta den bataya pa mira kua di nan ta gana e bataya i logra firma e hóben aki di kua su mama ta ruman di e konosido “coach” di futbòl hubenil ku ta Shahairo Oleana. Mama di e hóben Gio-Renys ta Zahaira Felicia i Gio mes ta bibá serka su wela na Hulanda, unda tambe e la nase.
Aktualmente Gio ku tabata hunga den e tim U-17 di Feyenoord a promové pa U-18 i ta den tremendo desaroyo. E klupnan profeshonal di Inglatera ku ta Crystal Palace, Newcastle i Brighton ta den bataya pa un di nan logra firma e hóben aki.
Nos lo sigui e desaroyonan aki hopi di aserka i asina ku tin kualke informashon nos lo bini bèk riba esaki ku mas informashon. Si nos ta kòrda bon, nos a yega di trese na publisidat tambe e tempu aya ku karakter di primisia, kon Gio ku amor pa isla di su mayornan, ta hungando pa Feyenoord ku su sapatu di bala ku bandera di Boneiru riba dje. Hopi amor pa e isla di Boneiru for di kua su mayornan ta bini.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso tristeza na nos curazon nos ta anuncia fayecimento di:
Jean Kesner Estrame
*18-01-1958 – †03-11-2022
Ta invita pa asisti na acto di entiero cu lo tuma lugar diabierna 19 november 2022 for di 2’or pa 4’or di atardi na Royal Funeral Home despues lo sali pa Santana Central di Sabana Basora.
Condolencia lo tuma lugar diabierna 18 di November 2022 di 7’or pa 9’or di anochi na Royal Funeral Home.


text:
Encabesa pa Comisario Trudy Hassel polisnan di Straatdienst, Bario Regiseur, K9, Motorbrigade asisti tambe pa otro instancianan e.o. D.T.P., D.T.I., y Guarda Nos Costa
Manera keto bay nos ta informando cu e controlnan den trafico ta sigui aumenta cu mas y mas instancianan den ramo hudicial, diaranzon mainta atrobe a tene controlnan general den trafico. E mainta aki encabesa pa Comisario Trudy Hassel polisnan di Straatdienst, Bario Regiseur, K9, Motorbrigade asisti tambe pa otro instancianan e.o. D.T.P., D.T.I., y Guarda Nos Costa. Polisnan a haci nan trabao di controla e vehiculonan en general, D.T.P tabata controla e Busnan, Taxinan autonan di transporte di hende hunto cu autonan di huur pa controla nan vergunning si tur cos ta na ordo mientras D.T.I. tabata controla e estado y condicion di e vehiculo como tambe tur e autonan coriendo cu tint tabata ser controla e grado di e tint. Por ultimo esun cu mas a score tabata Guarda Nos Costa cu a captura y detene personanan illegal of cu no por a mustra cu nan tin permiso sea di trabao of permanencia na Aruba. Ta varios persona indocumenta a ser deteni, ademas tabata tin personanan cu droga den auto y hasta chauffeurnan coriendo cu auto sin rijbewijs. Varios vehiculo a ser confisca y a takelnan pa warda di polis mientras otronan mester a laga nan auto pa despues un otro persona cu rijbewijs valido presenta pa busca e auto. E controla aki a ser haci for oranan tempran di mainta te cu merdia hasta den e solo cayente di merdia. Cantidad di boet a ser reparti e mainta pa merdia aki. E parti mas interesante aki ta cu e comisario Trudy Hassel mes tabata tey na tur e sitionan aki dunando sosten y apoyando e agentenan y otro personalnan di e otro dienstnan.


text:
Den Haag – Diadomingo 15 di mei Minister di Labor, Energia y Integracion Glenbert Croes a yega Hulanda. Minister Croes a keda ricibi na aeropuerto Schiphol pa Minister Plenipotenciario Suplente mr. Ady Thijsen.
Minister Croes ta na Hulanda pa un bishita di trabao. Entre otro e mandatario lo tin reunion cu Minister pa Asuntonan Social y di Labor Karien van Gennip, Minister pa Clima y Energia Rob Jetten, Secretario di Estado di Husticia y Seguridad Eric van der Burg y Secretario di Estado pa Asuntonan di Reino Alexandra van Huffelen. Tambe Minister Croes lo tin un reunion cu Staatsraad pa Aruba mr. Milly Schwengle.
Mientras tanto e reunion cu Sra. Schwengle ya a tuma luga durante cual e mandatario a entreg’e un copia di su maneho y a elabora riba e reunionnan cu e mandatario lo ta sosteniendo na Hulanda.
Dialuna tambe e reunion cu Secretario di Estado pa Asuntonan di Reino Sra. Alexandra van Huffelen a tuma luga. E mandatario a expresa su gratitud na Sra. Van Huffelen pa a ricibi su persona, agradecido pa e cooperacion y apoyo cu Aruba a haya di Gobierno di Reino na un momento asina crucial den historia. Manera e mandatario Arubiano a expresa: “Nos lo sigui cana e caminda hunto, coopera hunto brindando tur nos ciudadanonan un caminda pa un miho futuro semper”.
Proximamente riba agenda ta e reunion entre Minister Glenbert Croes y e Minister di Energia di Gobierno di Hulanda, Sr. Rob Jetten.


text:
Segun un informacion ricibi for di Veterinaire Dienst, diahuebs nan lo no tin servicio pa publico.Diahuebs awo lo mester haci algun reparacion necesario na e “slachthuis” di abattoir.Esaki ta e motibo cu pa e dia aki Servicio Veterinario no por brinda servicio di matansa. Ta pidi tur cliente pa tene debido cuenta cu e situacion aki.
Abattoir lo duna servicio di matansa bek riba diamars dia 17 di maart.Nan ta pidi nan disculpa si esaki por causa algun inconveniencia, pero cu pa e siguiente siman e servicio lo sigui normal.


text:
Bin topa finalista Gran Final Softbol AA 2022
Pa medio di esaki nos ke invitá Bo(so) na un enkuentro promé nos kuminsá ku e gran final di Softball MCB CSB 2022 su weganan di e Gran Final femenino.
Na e enkuentro aki lo tin posibilidat di interkambiá di opinion ku e dos ekiponan ku a klasifiká pa e GRAN FINAL .
Lo bai ta presente e ekipo básiko ( 10 ) di e dos ekiponan , miembronan di direktiva, prensa
E enkuentro aki lo tuma lugá :
Djaluna 31 di òktober 2022
Na : The Grill King den bognan den Punda
Ora : 7or pa 8:30 PM (ta supliká pa yega trempan (mei ora ) pa por kuminsá i kaba na tempu)
Si tin kualke idea ku ke aportá kuné pa e dia aki ta mas fruktífero, nos lo apresiá Bo(so) sugerensia.
E GRAN FINAL AA TA KUMISA DJAMAR 1 DI NOVEMBER NA SAM BUNTING BALLPARK


text:
E remedi contra malaria hopi propaganda pa President Donald Trump, no ta dunando ningun resultado positivo den e lucha contra coronavirus. Den un analisis haci di pashentnan den hospitalnan Mericano pa veterano militar, mas morto tawata tin entre esnan cu a wordo duna hydroxychloroquine.
Tawata tin menos fayecido pa esnan cu a ricibi e cuido medico standard, esaki investigadornan a raporta. E estudio no a wordo analisa ainda pa otro cientificonan y tampoco tawata uno rigoroso, e ta tawata tin unicamente 369. Asina mes e ta un di e estudionan mas grandi haci riba hydroxychloroquine.
E estudio a inclui dunando hydroxychloroquine cu o sin e combinacion di antibiotica azithromycin pa COVID-19. E investigadornan a analisa record medico di 368 homber veterano militar cu a wordo interna pa caso confirma di COVID-19. Nan a investiga ambos fayecido y esnan cu a recupera pa 11 di april.
28% cu a haya cuido medico regular y cu a wordo duna hydroxychloroquine a fayece. 22% cu a haya cuido medico regular hunto cu un combinacion di hydroxychloroquine y e antibiotica azithromycin a fayece. Esaki en comparacion cu e 11% cu a ricibi cuido medico standard y cu a fayece. E informacion aki ta indica un diferencia grandi den mortalidad.
Ta ser bisa tambe cu e remedi
hydroxychloroquine no ta duna diferencia den e necesidad di uzo di machine respiratorio tampoco. Aunke cu investigadornan no a monitor e posibel efectonan secundario di e remedi, tin indicacion e ta haci daño na otro organonan.
E remedi ta conoci cu e tin efectonan secundario serio, cual por hasta causa morto abrupto di un persona. Cientificonan di Brazil a stop un estudio riba chloroquine (un droga similar cu hydroxychloroquine), despues cu un cuarto parti di persona a desaroya problema cu nan curason. Mirando e efectonan secundario di hydroxychloroquine (o di combina hydroxychloroquine cu azithromycin) mediconan ta duda di recomenda esaki.


text:
Rey William Alexander y Rey Felipe a ricibi awe durante un ceremonia na Windsor e “Order of the Garter”, cu ta un distincion otorga personalmente pa Queen Elizabeth. Esaki ta pa honra tur esunnan cu a ocupa un cargo publico, cu a contribui na un manera particular na e bida nacional of cu a sirbi’e personalmente. E “Order of Garter” of na hulandes “Orde van de Kousenband” ta esun mas antiguo funda pa e monarca Eduard III dia 23 di april 1348, cu ta un distincion halto di e realesa britanico.
Durante e reunion special Reina Máxima y Reina Leticia tabata presente luciendo nan elegancia impecabel den compania di Dukesa di Cambridge, Dukesa di Cornwall y Condesa di Wessex. Maxima a luci impresionante cu un shimis roos cu faha y capa. Letizia su destreza sartorial cu un shimis di seda shinishi y blanco y un fascinator preto.


text:
KRALENDIJK – Djasabra 28 di novèmber, William Evertsz ku ta un instruktor sertifiká di Merka, lo kuminsá ku otro programa di treinen i siña “defensa propio” pa mucha di 6 pa 12 aña titulá ‘Stop Bullying’!!.
Treinen lo ta durante 3 wikènt (6 lès) riba djasabra i djadumingu di 6’or atardi pa 7’or anochi na Jeugdhuis Jong Bonaire. Kuminsando 28 di Novèmber pa 13 di Desèmber, i ta kosta solamente $150,-
Un programa sumamente importante pa empoderá nos mucha nan di 6 pa 12 aña pa ku nan desaroyo.
Área nan di atenshon:
konsiente di bo ambiente. Komuniká korekto i efektivo. Respirá korekto kontrolando tenshon i strès. Filtra bo zona personal. Mentalidat korekto den momentu nan di peliger i téknika nan di defensa propio.
Durante e programa e muchanan lo siña hopi di esaki i lo ta bon pa e muchanan, prinsipalmente pa e parti di bulliying. Esaki lo siña e mucha bisa Nò i STOP ku tentamentu.
E programa di Defensa Propio pa adulto no tin limité i tampoko ta mará na edat. Nunka bo edat ta mucha haltu pa bisa nò na e programa aki. E instruktor sr. William Evertsz, tin programa pa mucha foi edatnan chikitu te ku e adulto di mas edat. Pa kada kategoria di edat e ta traha un programa ku te fet ku e kategoria di edat.
E programa di treinen pa defensa propio no ta siña muchanan kon pa bringa, pero ta siñabo pa dil i sali foi kualke situashon ku presentá ku un hende por hañé kuné. Adultonan si ta siña pa ta mas agresivo na momentu di defensa propio.
Pa registrá, por yama e number di telefon +599 777-2095. Por manda un mensahe riba e página di facebook òf instagram Wolfpack Self Defense pa por haña tur informashon di e programa aki di defensa propio, o sea Self Defense.
No pèrd’é! Tuma kontakto registrá pa bo yu òf serkeri pa su lugá ta reservá.


text:
KRALENDIJK – Miéntras tur hende su mente ta riba e Vírùs di Corona, temporada di Orkan poko poko ta yegando. Segun ekspertonan, e aña aki lo bai ta un temporada hopi aktivo. Ta premirá entre 14 pa 18 tormenta, 7 pa 9 orkan di kual 2 pa 4 por bira un orkan grandi.
Mientras tantu prome ku e temporada habri, ya tin un disturbio a forma ost di Florida i National Hurricane Center ta vigilando esaki djaserka komo ku e tin mas di 80% chèns di desaroyá i bira un depreshon òf tormenta tropikal durante e proksimo 24 ora..
E temporada ta kuminsá ofisialmente di 1 yüni te ku 30 di novèmber 2020.
E nòmbernan di e aña aki ta;
Arthur, Bertha, Cristobal, Dolly, Edouard, Fay, Gonzalo, Hanna, Isaias, Josephine, Kyle, Laura, Marco, Nana, Omar, Paulette, Rene, Sally, Teddy, Vicky i Wilfred.
Situashon general:
E relashon entre preshon den airu relativamente abou riba e parti wèst di Karibe ku esun mas haltu riba Atlántiko, lo generá un fluho di bientu basta fuerte i e laman tambe den nos region lo bira basta brutu durante e fin di siman aki. Ta urgi nabegantenan di boto chikí ta kouteloso riba laman. Di otro un banda, un tempu seku lo prevalesé den nos region.